ΠΡΟΟΠΤΙΚΗ ΤΗΣ EMC. Ιδιωτικό εικονικό περιβάλλον σημαίνει επιχείρηση: Μείωση κόστους, αύξηση ευελιξίας - PDF\nΠΡΟΟΠΤΙΚΗ ΤΗΣ EMC. Ιδιωτικό εικονικό περιβάλλον σημαίνει επιχείρηση: Μείωση κόστους, αύξηση ευελιξίας\nDownload "ΠΡΟΟΠΤΙΚΗ ΤΗΣ EMC. Ιδιωτικό εικονικό περιβάλλον σημαίνει επιχείρηση: Μείωση κόστους, αύξηση ευελιξίας"\n1 ΠΡΟΟΠΤΙΚΗ ΤΗΣ EMC Ιδιωτικό εικονικό περιβάλλον σημαίνει επιχείρηση: Μείωση κόστους, αύξηση ευελιξίας\n2 Τι είναι το ιδιωτικό εικονικό περιβάλλον (private cloud); Το ιδιωτικό εικονικό περιβάλλον είναι ένας περισσότερο αποδοτικός και ευέλικτος τρόπος οργάνωσης, διαχείρισης, παροχής και κατανάλωσης των υπηρεσιών ΙΤ. Δείτε τη σελίδα 3. Τα οφέλη κυμαίνονται από το κόστος έως την επιχειρηματική και την απόδοση ΙΤ. Πάνω απ όλα όμως, το ιδιωτικό εικονικό περιβάλλον είναι μια πλατφόρμα επιχειρηματικής ευελιξίας. Δείτε τη σελίδα 5. Το ιδιωτικό εικονικό περιβάλλον προσφέρει τα πλεονεκτήματα του δημόσιου εικονικού περιβάλλοντος, χωρίς όμως τα σημαντικά μειονεκτήματα. Δείτε τη σελίδα 9. Μεγάλες επιχειρήσεις εργάζονται σε πολλές από τις πτυχές του ιδιωτικού εικονικού περιβάλλοντος. Δείτε τη σελίδα 10. Το ταξίδι προς το ιδιωτικό εικονικό περιβάλλον είναι γεμάτο προκλήσεις, αλλά έχοντας έναν καλό χάρτη μπορείτε να πορευτείτε με σιγουριά. Δείτε τη σελίδα 11. Βρείτε το σενάριο που σας αντιπροσωπεύει και προσδιορίστε τα πιθανά επόμενα βήματά σας. Δείτε τη σελίδα 12. Τώρα είναι η στιγμή να συντονίσετε τις προσπάθειές σας, να αφοσιωθείτε στην ανάπτυξη του ιδιωτικού εικονικού σας περιβάλλοντος και να δρέψετε τους καρπούς. Δείτε τη σελίδα 15. Επισκόπηση Το ιδιωτικό εικονικό περιβάλλον (private cloud) είναι ένας νέος τρόπος οργάνωσης και διαχείρισης των πόρων τεχνολογίας πληροφοριών ένας νέος και καλύτερος τρόπος κατανάλωσης και εκμετάλλευσής τους από μια επιχείρηση. Αντί για την κατανομή προκαθορισμένων και περιορισμένων ρόλων, οι πόροι IT σχηματίζουν μια ευέλικτη «δεξαμενή» από την οποία μια επιχείρηση μπορεί να αντλεί πόρους όταν και όπως ακριβώς τους χρειάζονται. Τι σημαίνει αυτό για μια επιχείρηση; Με μία λέξη ευελιξία. Πώς θα σας φαινόταν εάν μπορούσατε να εντοπίζετε, να αναλύετε πληροφορίες και να λαμβάνετε αποφάσεις γρηγορότερα; Αν μπορούσατε να καινοτομήσετε και να αναπτύξετε νέες επιχειρηματικές δυνατότητες πιο γρήγορα; Αν μπορούσατε να κλιμακώσετε και να αποκλιμακώσετε τις επιχειρηματικές σας λειτουργίες ανάλογα με τις απαιτήσεις σας; Αν μπορούσατε να εκμεταλλευτείτε νέους πόρους πληροφοριών και τεχνογνωσίας τόσο εντός της εταιρείας όσο και από την ευρύτερη αγορά; Τέλος, πώς θα σας φαινόταν αν μπορούσατε να τα κάνετε όλα αυτά ενώ παράλληλα διαφυλάττετε τις ευαίσθητες πληροφορίες και τους υπόλοιπους επιχειρηματικούς σας πόρους; Αυτό ισοδυναμεί με πραγματική επιχειρηματική ευελιξία. Η συζήτηση γύρω από την «ευελιξία» γίνεται συχνά με ασαφείς όρους, σαν να πρόκειται για κάποιο άπιαστο όνειρο. Το ιδιωτικό εικονικό περιβάλλον προωθεί την ευελιξία με αυτούς τους συγκεκριμένους, πρακτικούς και αποτελεσματικούς τρόπους. Εάν η επιχείρησή σας διέθετε αυτή την ευελιξία, εάν η τεχνολογία πληροφοριών λειτουργούσε ως καταλύτης και όχι ως εμπόδιο, τι θα άλλαζε στη λειτουργία, τη διαχείριση και την ανταγωνιστικότητά της; Όταν κάποιος ακούει τον όρο «cloud computing» συνήθως πιστεύει ότι πρόκειται για μια από τις πολυδιαφημισμένες υπηρεσίες που προσφέρει η Amazon, η Google, η Microsoft και η Salesforce.com. Αυτό είναι το «public cloud» (δημόσιο εικονικό περιβάλλον), όπου μπορείτε να μισθώσετε υπολογιστική και αποθηκευτική χωρητικότητα, καθώς και ένα αυξανόμενο φάσμα επιχειρηματικών εφαρμογών και υπηρεσιών, η πρόσβαση στις οποίες γίνεται μέσω του διαδικτύου. Οι τιμές είναι ελκυστικές και οι υπηρεσίες είναι διαθέσιμες κατ απαίτηση. Ωστόσο, οι κίνδυνοι όσον αφορά την ασφάλεια των πληροφοριών και την αξιοπιστία των συστημάτων, σε συνδυασμό με τον μη πρακτικό «άθλο» της τροποποίησης των επιχειρηματικών εφαρμογών ώστε να λειτουργήσουν στο δημόσιο εικονικό περιβάλλον, αποτρέπουν τους οργανισμούς από τη μετεγκατάσταση των σημαντικών επιχειρηματικών συστημάτων τους σε ένα τέτοιο περιβάλλον. Ιδιωτικό εικονικό περιβάλλον Virtualized Data center Ιδιωτικό εικονικό περιβάλλον (private cloud) Δημόσιο εικονικό περιβάλλον (public cloud) Αξιόπιστο Ελεγχόμενο Δοκιμασμένο Ασφαλές Αξιόπιστο Δυναμικό Ελεγχόμενο Αποδοτικό Δοκιμασμένο Κατ απαίτηση Ασφαλές Ευέλικτο Δυναμικό Αποδοτικό Κατ απαίτηση Ευέλικτο 2 Ένα ιδιωτικό εικονικό περιβάλλον («private cloud») εφαρμόζει την ίδια προσέγγιση οργάνωσης πόρων και παροχής υπηρεσιών (συμπεριλαμβανομένων των κληροδοτημένων συστημάτων), αλλά εντός του τείχους προστασίας και της υποδομής ασφαλείας μιας επιχείρησης. Αποδίδει πάνω κάτω τα ίδια οφέλη μείωση κόστους, χρήση πόρων, διαθεσιμότητα πληροφοριών, ταχεία ανάπτυξη νέων υπηρεσιών και επιχειρηματική ευελιξία με το δημόσιο εικονικό περιβάλλον, αλλά χωρίς τα σημαντικά μειονεκτήματα και τους κινδύνους. Επιπλέον, ένα ιδιωτικό εικονικό περιβάλλον μπορεί επίσης να χρησιμοποιηθεί ως πύλη προς το δημόσιο εικονικό περιβάλλον δίνοντας τη δυνατότητα στην επιχείρηση να εκμεταλλευτεί το αυξανόμενο φάσμα των διαθέσιμων υπηρεσιών, διατηρώντας παράλληλα «εντός των τειχών» τα κρίσιμα για την επιχείρηση πληροφοριακά συστήματα. Ονομάσαμε «νέο» το ιδιωτικό εικονικό περιβάλλον, επειδή οι τεχνικές και διαχειριστικές δυνατότητες για την υλοποίηση αυτής της προσέγγισης έχουν αναπτυχθεί πρόσφατα. Ωστόσο, τα βασικά συστατικά του ιδιωτικού εικονικού περιβάλλοντος (συγκεκριμένα η ενοποίηση κέντρου δεδομένων και το «virtualization,» σε συνδυασμό με τις προτυποποιημένες διεπαφές «Υπηρεσιών Διαδικτύου» ανάμεσα σε συστήματα) υπάρχουν εδώ και χρόνια. Μπορεί να μην το ονομάζετε «ιδιωτικό εικονικό περιβάλλον» ακόμη, αλλά η εταιρεία σας είναι πολύ πιθανό να κινείται ήδη προς αυτή την κατεύθυνση, αναζητώντας τα επιχειρηματικά οφέλη. Αυτά τα οφέλη δεν είναι σε καμία περίπτωση αυτόματα, αλλά σίγουρα αξίζει να τα κυνηγήσει κανείς. Τα ερωτήματα που πρέπει να απαντηθούν σήμερα είναι εάν η μετεγκατάστασή σας στο ιδιωτικό εικονικό περιβάλλον γίνεται με αποσπασματικό ή αποφασιστικό τρόπο, εάν έχετε την προνοητικότητα να προβλέψετε πώς θα συνεργαστούν όλες οι συνιστώσες του εγχειρήματος και εάν μπορείτε να εκμεταλλευτείτε τα επιχειρηματικά οφέλη εγκαίρως και επανειλημμένα κατά τη διάρκεια αυτής της πορείας.\n3 Ενίσχυση της επιχειρηματικής ευελιξίας Γρήγορη προσπέλαση, ανάλυση πληροφοριών και λήψη αποφάσεων + Γρήγορη επιχειρηματική καινοτομία + Γρήγορη ανάπτυξη επιχειρηματικών δυνατοτήτων + Γρήγορη κλιμάκωση και αποκλιμάκωση των επιχειρηματικών λειτουργιών + Εύκολη συνεργασία και πρόσβαση στους πόρους + Ασφάλεια, συμμόρφωση και business continuity = ΕΠΙΧΕΙΡΗΜΑΤΙΚΗ ΕΥΕΛΙΞΙΑ Τι είναι το cloud computing; Ο όρος cloud (σύννεφο) χρησιμοποιήθηκε για πρώτη φορά στα τηλεπικοινωνιακά δίκτυα και το Διαδίκτυο, επειδή αυτά σχεδιάζονταν σε τεχνολογικά διαγράμματα που έμοιαζαν με clouds, υποδεικνύοντας περιοχές όπου οι πληροφορίες μετακινούνται και υποβάλλονται σε επεξεργασία. Ο μέσος χρήστης ωστόσο δεν χρειάζεται να γνωρίζει επακριβώς πώς συμβαίνει αυτό. Αυτό είναι άλλωστε ένα από τα βασικά χαρακτηριστικά του cloud computing ο πελάτης ζητά και λαμβάνει πληροφορίες ή άλλους πόρους, χωρίς να χρειάζεται να γνωρίζει από που προέρχονται ή πώς εκπληρώνεται το αίτημα του από τις λειτουργίες στο εικονικό περιβάλλον. Ένας ευρέως αποδεκτός και επίσημος ορισμός προέρχεται από το Εθνικό ινστιτούτο προτύπων και τεχνολογίας: «Το Cloud computing είναι ένα μοντέλο που καθιστά εφικτή την άνετη και κατ απαίτηση δικτυακή πρόσβαση σε μια κοινόχρηστη δεξαμενή προσαρμόσιμων υπολογιστικών πόρων (π.χ., δίκτυα, servers, συστήματα αποθήκευσης, εφαρμογές και υπηρεσίες) που μπορεί να αναπτυχθεί και να τεθεί σε χρήση γρήγορα, με ελάχιστη διαχειριστική προσπάθεια και αλληλεπίδραση από τους παρόχους υπηρεσιών.» Αλλά μάλλον πρόκειται για γλωσσοδέτη. Το πιο σημαντικό στοιχείο που θα πρέπει να σημειώσετε είναι ότι το εικονικό περιβάλλον δεν είναι ένα πακέτο τεχνολογιών. Αντιθέτως, είναι ένα μοντέλο παροχής, διαχείρισης και κατανάλωσης πόρων και υπηρεσιών της τεχνολογίας πληροφοριών. Σε αυτό το σημείο είναι χρήσιμο να αναλύσουμε τον ορισμό του cloud computing όσον αφορά τον τρόπο διαμόρφωσης των πόρων και τις δυνατότητες που σας παρέχει. Οι πόροι σε ένα εικονικό περιβάλλον (μπορεί να περιέχει επίσης πληροφορίες/ βάσεις δεδομένων, εργαλεία παραγωγικότητας και άλλες εφαρμογές λογισμικού) έχουν τρία βασικά χαρακτηριστικά: Ομαδοποιημένοι. Η οργάνωση και η διαχείριση όλων των πόρων στο εικονικό περιβάλλον γίνεται με τη μορφή μιας κοινόχρηστης δεξαμενής. Η ομαδοποίηση ξεκινά συνήθως με τους servers και τα συστήματα αποθήκευσης, τα οποία ορίζουν το γενικό πλαίσιο για τα δεδομένα και τις εφαρμογές. Αυτό, φυσικά, απαιτεί κοινές μεθόδους δόμησης, σύνδεσης και πρόσβασης στους πόρους. Virtualized. Όλοι οι πόροι στο εικονικό περιβάλλον είναι συσκευασμένοι σε ηλεκτρονικά «κιβώτια αποστολής». Κάθε ένα από αυτά τα κιβώτια περιέχει όχι μόνο τον πόρο, αλλά και τους επιχειρηματικούς κανόνες που διέπουν την πρόσβαση, τη χρήση και τη διαχείρισή του. Δικτυωμένοι. Όλοι αυτοί οι πόροι είναι προσβάσιμοι μέσω ενός δικτύου, χρησιμοποιώντας τυπικές διεπαφές που καθιστούν εφικτό το συνδυασμό τους με τρόπο που μοιάζει με τις κατασκευές «lego». Με τεχνικούς όρους, αυτοί οι πόροι διατίθενται ως «Υπηρεσίες Διαδικτύου.» Χαρακτηριστικά Cloud characteristics και πλεονεκτήματα and advantages του εικονικού περιβάλλοντος Η συνεπής διαμόρφωση των πόρων αποδίδει πολλαπλά οφέλη Αποδοτικότητα Ευελιξία Ομαδοποιημένα Virtualized Δικτυωμένα Προσβασιμότητα Αξιοπιστία Ασφάλεια Αυτοματοποίηση Βελτιστοποίηση 3\n4 Ποιες δυνατότητες σας παρέχει αυτή η διαμόρφωση; Αλλάζει σημαντικά τον τρόπο διαχείρισης και παροχής των πληροφοριακών και τεχνολογικών πόρων στην επιχείρησή σας: Αποδοτικότητα. Οι πόροι ενός εικονικού περιβάλλοντος είναι ανεξάρτητοι από θέσεις και συσκευές. Αντί για την ύπαρξη ενός αποκλειστικού server για κάθε εφαρμογή, οι virtualized πόροι μπορούν να βρίσκονται οπουδήποτε (χωρίς ο προγραμματιστής ή ο χρήστης να χρειάζεται να γνωρίζει πού ακριβώς). Αυτό οδηγεί σε μεγαλύτερη εξοικονόμηση πόρων κλιμάκωσης και υψηλότερα ποσοστά αξιοποίησης με μικρότερη και ενοποιημένη βάση υλικού. Ευελιξία. Λαμβάνει χώρα με δύο τρόπους. Οι πόροι όλων των ειδών, software και hardware, μπορούν να συγκεντρωθούν σε νέες μορφές, νέα πληροφοριακά συστήματα, νέες επιχειρηματικές δυνατότητες με μεγάλη ταχύτητα. Επίσης, οι τεχνολογικοί πόροι μπορούν να κλιμακωθούν για τη διαχείριση της αιχμής της επιχειρηματικής δραστηριότητας και στη συνέχεια να αποκλιμακωθούν. Με άλλα λόγια, οι πόροι μπορούν να διοχετεύονται κάθε φορά «στην καρδιά της επιχειρηματικής δράσης», όπως ποτέ άλλοτε. Προσβασιμότητα. Οι άνθρωποι των επιχειρήσεων, οι διεργασίες και οι οργανισμοί έχουν δυνητικά πρόσβαση σε μια πολύ πλουσιότερη διάταξη πληροφοριών, εφαρμογών, τεχνολογικών υπηρεσιών και επιχειρηματικών υπηρεσιών, συνήθως μέσω ενός προγράμματος περιήγησης. Αξιοπιστία. Ένα εικονικό περιβάλλον μπορεί να δρομολογεί πόρους για τη δημιουργία και ανάκτηση αντιγράφων ασφαλείας όταν αυτό χρειάζεται χωρίς την ανάγκη παράλληλων διαμορφώσεων hardware. Ασφάλεια. Οι πόροι προστατεύονται όχι μόνο από το περιμετρικό τείχος προστασίας και την κρυπτογράφηση των πληροφοριών, αλλά επίσης σε τοπικό επίπεδο μέσω της προσθήκης κανόνων, ειδικά όσον αφορά τις πιο ευαίσθητες πληροφορίες. Αυτοματοποίηση. Το λογισμικό διαχείρισης πόρων ενός εικονικού περιβάλλοντος δρα ως ένας αυτοματοποιημένος «τροχονόμος», προσδιορίζοντας δυναμικά τι πάει που και πώς τίθενται σε χρήση οι πόροι. Αυτό συνεπάγεται λιγότερη καθημερινή προσπάθεια για το προσωπικό ΙΤ και περισσότερο συνεπείς αποφάσεις σχετικά με την αξιοποίηση των πληροφοριών. Βελτιστοποίηση. Επειδή η διαχείριση ενός εικονικού περιβάλλοντος γίνεται ως σύνολο, οι επιχειρήσεις μπορούν να κάνουν πολλά βήματα προς την κατεύθυνση της οργάνωσης των πόρων τους ως σύνολο αξιοποιώντας το καλύτερο μίγμα δυνατοτήτων, απόδοσης και κόστους για την επιχείρηση ως σύνολο. Το Cloud computing δίνει επίσης τη δυνατότητα για θεμελιώδεις αλλαγές στον τρόπο με τον οποίο καταναλώνονται οι τεχνολογικοί πόροι από την επιχείρηση. Η δραστηριότητα σε ένα εικονικό περιβάλλον μετράται και καταγράφεται και έτσι οι πελάτες υπηρεσιών που βασίζονται σε εικονικό περιβάλλον μπορούν να χρεώνονται ανά χρήση (pay-per-use). Αυτό ενισχύει επίσης την διαφάνεια των πελατών όσον αφορά τα πραγματικά επίπεδα χρήσης και επομένως την κατανόηση του κόστους. Το σημαντικότερο όλων είναι ότι οι πελάτες μπορούν να έχουν πρόσβαση στις υπηρεσίες εικονικού περιβάλλοντος κατ απαίτηση και συχνά μέσω αυτο-εξυπηρέτησης. Οι πόροι είναι διαθέσιμοι όταν και όπου τους θέλει ο πελάτης. Με τη βοήθεια σαφώς ορισμένων υπηρεσιών, απλών διεπαφών και αυτοματοποιημένης παροχής, οι πελάτες μπορούν να εντοπίσουν και να χρησιμοποιήσουν τις υπηρεσίες από μόνοι τους (ή με ελάχιστη παρέμβαση και βοήθεια από το προσωπικό ΙΤ). Έχουμε τονίσει την έννοια των υπηρεσιών. Με ένα ιδιωτικό εικονικό περιβάλλον, μπορείτε να αλλάξετε αυτή καθαυτή τη μονάδα κατανάλωσης. Αντί να καταναλώνετε και να χρεώνεστε για βασικούς τεχνολογικούς πόρους (π.χ., servers, κύκλους CPU, gigabytes αποθήκευσης και εύρος ζώνης), οι άνθρωποι και οι διεργασίες των επιχειρήσεων μπορούν να καταναλώνουν σχετικές και ευνόητες επιχειρηματικές υπηρεσίες (π.χ. επιχειρηματικές συναλλαγές, και αναλύσεις πληροφοριών). Το IT επιχειρεί από καιρό να ορίσει, να προσφέρει και να χρεώσει τις υπηρεσίες του με περισσότερο επιχειρηματικούς όρους. Ένα ιδιωτικό εικονικό περιβάλλον παρέχει την πλατφόρμα για να κάνετε ακριβώς αυτό, με συνέπεια. Το εικονικό περιβάλλον από τη σκοπιά του καταναλωτή Πρόσβαση Υπάλληλοι Διεργασίες Επιχειρηματικές μονάδες Πελάτες Συνεργάτες καταναλωτών Επαγγελματικές υπηρεσίες Συναλλαγές Επικοινωνίες Πληροφορίες Παραγωγικότητα Υποστήριξη με τους δικούς τους όρους Κατ απαίτηση αίτησ Αυτόεξυπηρέτηση Μετρημένο Διαφανές 4\n5 Σειρά πλεονεκτημάτων Έχουμε ήδη αναφέρει πολλά από τα βασικά πλεονεκτήματα του cloud computing. Τώρα μπορούμε να διερευνήσουμε τι σημαίνουν αυτά για μια επιχείρηση. Τα πλεονεκτήματα ομαδοποιούνται σε τρεις κατηγορίες: κόστος, επιχειρηματική απόδοση και απόδοση IT. Οφέλη από την προσέγγιση του εικονικού περιβάλλοντος Δομή κόστους Servers Αποθήκευση Δίκτυο Εγκαταστάσεις Ενέργεια Προσωπικό Λειτουργίες Άδειες χρήσης και συντήρηση λογισμικού Ανάπτυξη τεχνολογίας Δαπάνες κεφαλαίου Απόδοση και ευελιξία επιχείρησης Προσβασιμότητα Κλιμάκωση Καινοτομία Ανάπτυξη λύσεων Συνεργασία Ασφάλεια και Business Continuity Απόδοση και ευελιξία IT Παράδοση υπηρεσιών Κόστος Ταχύτητα Αποδοτικότητα Καινοτομία Επιχειρηματικές σχέσεις Work Mix Δομή κόστους. Αυτή δεν περιλαμβάνει μόνο την άμεση μείωση του κόστους, αλλά επίσης την αποφυγή και τη βελτίωση της δομής κόστους. Μεγάλο ποσοστό της βραχυχρόνιας μείωσης του κόστους προέρχεται από την ενοποίηση του υλικού και την εικονικοποίηση των ψηφιακών πόρων. Οι εταιρείες μπορούν να επωφεληθούν από συνολικές μειώσεις της τάξης του 40% στο κόστος κέντρων δεδομένων, συμπεριλαμβανομένης μείωσης κατά 30% στο κόστος κατανάλωσης ενέργειας και ψύξης. Αυτό το μειωμένο αποτύπωμα άνθρακα είναι το θεμέλιο για το «Green» ΙΤ. Τα κέντρα δεδομένων παραδοσιακά είναι δομές ώστε να ικανοποιούν τις απαιτήσεις αιχμής χωρητικότητας, ενώ σε τακτική βάση χρησιμοποιείται μόνο ένα 10-15% της χωρητικότητας. Η εικονικοποίηση σας δίνει τη δυνατότητα να διαμορφώσετε το μέγεθος του κέντρου δεδομένων πιο κοντά στη μέση χωρητικότητα και όχι με βάση το «χειρότερο σενάριο». Και όταν υπάρχει αύξηση της ζήτησης, οι πόροι δρομολογούνται αυτόματα προς τις σημαντικότερες επιχειρηματικές δραστηριότητες. Λαμβάνοντας υπόψη ότι οι μεγάλες εταιρείες εξακολουθούν να βρίσκονται στη διαδικασία ενοποίησης, εικονικοποίησης και αυτοματοποίησης της διαχείρισης πόρων, δεν έχουν εκτιμήσει ακόμη το πλεονέκτημα της συνεχούς μείωσης κόστους που μπορεί να τους προσφέρει ένα πλήρως υλοποιημένο ιδιωτικό εικονικό περιβάλλον. Αυτές οι λειτουργικές δυνατότητες συμπεριλαμβανομένων των ευέλικτων, δυναμικών διεργασιών διαχείρισης πόρων «με ένα άγγιγμα» μπορούν να προσφέρουν 30 τοις εκατό μείωση στο κόστος. Μέσω της συνάθροισης και της κεντρικής διαχείρισης των πόρων, το ιδιωτικό εικονικό περιβάλλον προσφέρει εξοικονόμηση στην κλιμάκωση, καλύτερη αξιοποίηση των πόρων, μείωση των κεφαλαιακών δαπανών, συνεχή λειτουργική αποδοτικότητα και μετατροπή του σταθερού κόστους σε μεταβλητό (όποτε χρειάζεται να χρησιμοποιήσετε το δημόσιο εικονικό περιβάλλον, πληρώνετε μόνο για τις υπηρεσίες που καταναλώνετε). 5\n6 Χαρακτηριστικά κοστολογικά οφέλη % Τρέχον Ιδιωτικό εικονικό περιβάλλον (private cloud) Διάφορα Disaster Recovery Αποθήκευση Δίκτυο Υπολογιστική Εγκαταστάσεις/Ενέργεια Λογισμικό/Συντήρηση Προσωπικό/Διαδικασίες Απόδοση και ευελιξία επιχείρησης. Το ιδιωτικό εικονικό περιβάλλον μπορεί να καταστήσει λειτουργικότερες όλες τις διεργασίες της επιχείρησης που βασίζονται στην τεχνολογία, με ταχύτερους χρόνους κύκλου και χαμηλότερο κόστος. Τα οφέλη περιλαμβάνουν: Επέκταση της πρόσβασης στις πληροφορίες και τις εφαρμογές. Οι υπάλληλοι μπορούν να συλλέξουν γρήγορα πληροφορίες για τους σκοπούς της ανάλυσης και λήψης αποφάσεων, και μπορούν να προσπελάσουν πληροφορίες και εφαρμογές με ασφάλεια από οπουδήποτε και εάν εργάζονται. Αύξηση της ατομικής παραγωγικότητας. Ταχεία κλιμάκωση και αποκλιμάκωση των επιχειρηματικών λειτουργιών. Εάν είστε σε περίοδο κλεισίματος των μηνιαίων βιβλίων, αγγίζοντας την εποχική αιχμή της επιχειρηματικής σας δραστηριότητας, ή εάν διαπιστώσετε ότι μια προωθητική εκστρατεία έχει αναπάντεχη επιτυχία, η υπολογιστική σας χωρητικότητα και τα πληροφοριακά σας συστήματα μπορούν να κλιμακωθούν αυτόματα για να καλύψουν την αυξανόμενη (και στη συνέχεια μειούμενη) ζήτηση. Γρήγορη επιχειρηματική καινοτομία. Μπορείτε να αναπτύξετε την τεχνολογική και πληροφοριακή υποδομή για οποιαδήποτε επιχειρηματική πρωτοβουλία ή δοκιμή, κατ απαίτηση. Αυτό σημαίνει ότι οι εφαρμογές σας βγαίνουν ταχύτερα στην αγορά ή εντοπίζετε εγκαίρως την αποτυχία καινοτομιών, πριν προχωρήσει η ανάπτυξή τους. Μια εταιρεία το ονομάζει αυτό «ιδιωτικό εικονικό περιβάλλον στο κουτί» servers, συστήματα αποθήκευσης, διεπαφή προγράμματος περιήγησης και λογισμικό διαχείρισης άμεσα διαθέσιμα για οποιαδήποτε απόπειρα ανάπτυξης και δοκιμής. Γρήγορη ανάπτυξη νέων επιχειρηματικών δυνατοτήτων. Όταν μια καινοτομία αποδεικνύεται επιτυχημένη, ή σε περίπτωση κάποιας πρωτοβουλίας επιχειρηματικής αλλαγής, οι πληροφοριακοί και τεχνολογικοί πόροι μπορούν γρήγορα να συγκεντρωθούν, να κλιμακωθούν και να ενοποιηθούν με τις σχετικές επιχειρηματικές εφαρμογές. Παρατηρούμε μειώσεις πάνω από 70% στο χρόνο ανάπτυξης της τεχνολογίας, στην προσπάθεια και στο κόστος που σχετίζεται με τις επιχειρηματικές πρωτοβουλίες. 6\n7 Επέκταση του συντονισμού και της συνεργασίας. Η σύνδεση και η συνεργασία ανάμεσα στους ανθρώπους, τους οργανισμούς, τις διεργασίες και τα πληροφοριακά συστήματα μιας επιχείρησης γίνεται ευκολότερη. Στις πολυεθνικές επιχειρήσεις, το ιδιωτικό εικονικό περιβάλλον μπορεί να διευκολύνει την παγκοσμιοποίηση των λειτουργιών και των υποδομών. Εκτός της επιχείρησης, το ιδιωτικό εικονικό περιβάλλον είναι μια πλατφόρμα για την απρόσκοπτη συνεργασία με τους πελάτες και τους επιχειρηματικούς συνεργάτες, καθώς και για την πρόσβαση στο δημόσιο εικονικό περιβάλλον και σε άλλες επιχειρηματικές δυνατότητες της αγοράς. Καλύτερη συμμόρφωση, ασφάλεια και συνέχεια. Το εικονικοποιημένο και αυτόματα διαχειριζόμενο περιβάλλον ενός ιδιωτικού εικονικού περιβάλλοντος καθιστά εφικτή την καλύτερη συμμόρφωση με τους κανονισμούς περί διαχείρισης και ιδιωτικότητας των πληροφοριών (επειδή μειώνονται τα διπλά αντίγραφα και οι κανόνες για την πρόσβαση και τη χρήση των πληροφοριών περιέχονται στα εικονικά «κιβώτια»), την ασφαλέστερη απομακρυσμένη πρόσβαση στις εταιρικές πληροφορίες και συστήματα (επειδή τα ευαίσθητα δεδομένα δεν βρίσκονται σε φορητές συσκευές) και ταχύτερη και περισσότερη αξιόπιστη δημιουργία και ανάκτηση αντιγράφων ασφαλείας των πληροφοριακών συστημάτων (επειδή οι θέσεις των αντιγράφων ασφαλείας είναι ευέλικτες και οι πόροι δρομολογούνται σύμφωνα με τις απαιτήσεις των διαδικασιών ανάκτησης). Όπως τονίσαμε και στην εισαγωγή, εάν αναλογιστείτε για ένα λεπτό όλες αυτές τις επιχειρηματικές ευκαιρίες, τότε καταλήγετε στον ορισμό της έννοιας επιχειρηματική ευελιξία. Στο δρόμο για το ιδιωτικό εικονικό περιβάλλον Ένα παγκόσμιο ίδρυμα χρηματοοικονομικών υπηρεσιών βρίσκεται στο δρόμο για το ιδιωτικό εικονικό του περιβάλλον, επιζητώντας την επίτευξη μιας σειράς από επιχειρηματικούς στόχους: Βελτίωση κοστολογικών δομών και μείωση δαπανών Επέκταση των ήδη κορυφαίων στην αγορά διαδικτυακών υπηρεσιών προς τους πελάτες Αύξηση της επιχειρηματικής ευελιξίας μέσω της επιτάχυνσης του χρόνου έως την υλοποίηση για όλες τις πρωτοβουλίες που βασίζονται στην τεχνολογία Βελτίωση της παροχής υπηρεσιών IT, της επιχειρηματικής διαφάνειας αναφορικά με την εργασία και το κόστος του IT και των σχέσεων εργασίας ανάμεσα στο IT και τις πολλές επιχειρηματικές μονάδες που εξυπηρετεί Η εταιρεία έχει πάνω από υπαλλήλους και δραστηριοποιείται ανά τον κόσμο στον εμπορικό τραπεζικό και τον ασφαλιστικό τομέα. Η τεχνολογική υποδομή της είναι αντίστοιχα μεγάλη 10 κέντρα δεδομένων, πάνω από servers και πάνω από 4 PB δεδομένων υπό διαχείριση. Η κατάστασή της όσον αφορά τη διαχείριση και την παροχή τεχνολογίας είναι τυπική για έναν εξαιρετικά μεγάλο οργανισμό υπερβολικό ποσοστό του προϋπολογισμού για το IT δαπανάται στη συντήρηση των καθημερινών λειτουργιών και καταβάλλονται προσπάθειες για παροχή νέων λύσεων. Δοκιμές έδειξαν ότι η εταιρεία υπολειπόταν όχι μόνο όσον αφορά την αποτελεσματικότητα στο ΙΤ, αλλά και στην επιχειρηματική αναφορά και διαφάνεια. Οι διάφοροι τομείς της επιχείρησης ανέφεραν ότι ελάμβαναν μικρή αξία για το ύψος της δαπάνης του ΙΤ. Το πρόγραμμα της εταιρείας για τη βελτίωση της επιχειρηματικής απόδοσης και της αξίας του ΙΤ είχε τρεις κινητήριους άξονες: Φυσική υποδομή. Η ενοποίηση κέντρων δεδομένων, η εικονικοποίηση και η αυτοματοποίηση προσφέρουν σημαντικά οφέλη αποτελεσματικότητας και κόστους: 40% βελτίωση στη χρήση των συστημάτων αποθήκευσης, 80% βελτίωση στο χρόνο παροχής, 40% μείωση κόστους καλωδίωσης και 30% λιγότερη κατανάλωση ενέργειας. Παροχή υπηρεσιών. Το IT επανακαθορίζει το ρόλο του μέσω ενός καταλόγου υπηρεσιών και καθιστώντας εφικτή την «self-service» πρόσβαση σε πολλές υπηρεσίες. Οι τομείς της επιχείρησης διαπιστώνουν δραματικές βελτιώσεις στο χρόνο παροχής λύσεων, καθώς σε ορισμένες περιπτώσεις κάτι που θα χρειαζόταν μήνες τώρα γίνεται σε λίγες μόνο μέρες. Διαχείριση. Η διαχείριση του ΙΤ έχει κεντρικοποιηθεί και οι πόροι ΙΤ έχουν ευθυγραμμιστεί με τις βασικές διεργασίες της επιχείρησης. Στόχος είναι η αξιοποίηση του ιδιωτικού εικονικού περιβάλλοντος ώστε η επιχείρηση να καταναλώνει και να κεφαλαιοποιεί αποτελεσματικότερα το ΙΤ ένας οργανωτικός αλλά και τεχνολογικός μετασχηματισμός. Σημαντικοί σταθμοί στο δρόμο είναι τα εργαστήρια στα οποία συγκεντρώνονται τα ενδιαφερόμενα μέρη της επιχείρησης και των τμημάτων IT, ανθρωπίνου δυναμικού και κινδύνου/συμμόρφωσης, μαζί με μια σειρά από εμπειρογνώμονες, στα οποία συζητούνται και αναπτύσσονται αναθεωρημένες πρακτικές διαχείρισης, ασφαλείας, τεχνολογικών υπηρεσιών, πρόσβασης συστημάτων και κινητικότητας δεδομένων. Η εταιρεία είναι πολύ κοντά στο στόχο της ψηφιοποίησης 80% των πόρων ΙΤ και της διαχείρισής τους μέσω ενός ιδιωτικού εικονικού περιβάλλοντος και τα οικονομικά οφέλη δίνουν διαρκή ώθηση στο πρόγραμμα. 7\n8 Απόδοση και ευελιξία IT. Τα οφέλη απόδοσης διεργασιών και κόστους που μόλις περιγράψαμε, ισχύουν επίσης και για τον οργανισμό σας. Το IT μπορεί να συνεργαστεί και να καινοτομήσει αποτελεσματικότερα, να αναπτύξει και να αξιοποιήσει εφαρμογές ταχύτερα και να προσφέρει τεχνολογία και υπηρεσίες με μεγαλύτερη αποδοτικότητα και ευελιξία. Αυτό μεταφράζεται σε καλύτερες υπηρεσίες για την επιχείρηση. Οι τεχνολογικές ανάγκες μπορούν να εκπληρωθούν ταχύτερα, οι υπάλληλοι μπορούν να έχουν περισσότερες επιλογές όσον αφορά το λογισμικό που χρησιμοποιούν, οι υπηρεσίες ΙΤ μπορούν να δομηθούν έτσι ώστε να διευκολύνουν την κατανάλωση (η εξυπηρέτηση είναι συχνά ο ευκολότερος τρόπος) και το κόστος και η απόδοση του ΙΤ μπορούν να γίνουν περισσότερο διαφανή στην επιχείρηση (ειδικά όταν η επιχείρηση πληρώνει για τις υπηρεσίες με χρέωση ανά χρήση). Με το ιδιωτικό εικονικό περιβάλλον, το πακέτο εργασιών του ΙΤ αλλάζει δραστικά. Καταναλώνεται λιγότερος χρόνος και κόπος για τις εμπορευματικές δραστηριότητες στο κέντρο δεδομένων (επειδή το εικονικοποιημένο περιβάλλον είναι αυτοματοποιημένο και δυναμικά αναπροσαρμοζόμενο) και το τμήμα υποστήριξης (επειδή οι υπάλληλοι διαχειρίζονται ολοένα και περισσότερο από μόνοι τους την τεχνολογία). Συνεπώς, περισσότερος χρόνος είναι διαθέσιμος για επιχειρηματική καινοτομία και έργα βελτίωσης. Πέρα από την ικανοποίηση των μεμονωμένων επιχειρηματικών αναγκών που προκύπτουν, το ΙΤ επιβλέπει με μεγαλύτερη αποτελεσματικότητα το υπολογιστικό περιβάλλον, καθώς και τη βελτιστοποίηση της απόδοσης και του κόστους του εκ μέρους της επιχείρησης συνολικά. Τα οφέλη που σας περιγράφουμε μπορείτε να τα δείτε και ως εξής: η προσέγγιση του ιδιωτικού εικονικού περιβάλλοντος μειώνει δραματικά (και σε ορισμένες περιπτώσεις εξαλείφει) κάποιες από τις βασικές και μακροχρόνιες επιχειρηματικές διαπραγματεύσεις. Μπορείτε να επωφεληθείτε τόσο από την κλιμάκωση όσο και από την ευελιξία. Μπορείτε να επωφεληθείτε τόσο από το χαμηλό κόστος όσο και από την ταχύτερη επίτευξη των αποτελεσμάτων. Μπορείτε να βελτιστοποιήσετε περισσότερες πτυχές της απόδοσής σας ταυτόχρονα. Με την προσέγγιση του ιδιωτικού εικονικού περιβάλλοντος, το ΙΤ δεν είναι πια επιχειρηματικό εμπόδιο αλλά επιχειρηματικός καταλύτης. Με απλά λόγια, είναι το κατάλληλο μοντέλο για τις επιχειρήσεις του σήμερα. Όταν το κλειδί είναι η κλιμάκωση Η Ομόσπονδη κυβέρνηση παροτρύνει τα μεγάλα ιατρικά ιδρύματα να υιοθετήσουν άμεσα μεθόδους και τεχνολογίες ηλεκτρονικής ιατρικής αρχειοθέτησης. Το «καρότο» περιλαμβάνει ένα κονδύλι $44 δισ. ως κίνητρο και περιφερειακές υπηρεσίες υποστήριξης. Το «μαστίγιο» αφορά μια σειρά από προθεσμίες (και ως ο μεγαλύτερος φορέας ιατρικής ασφάλισης στη χώρα, η κυβέρνηση έχει σημαντική επιρροή). Αυτό συνιστά ένα δίλλημα υλοποίησης για τα μεγάλα ιατρικά ιδρύματα. Στόχος είναι ολόκληρο το ίδρυμα, συμπεριλαμβανομένων των συνεργαζόμενων ιατρών, να δρα ως ενιαία κλινική οντότητα. Ωστόσο, οι ιδιώτες γιατροί και οι μικρές ομάδες γιατρών, συχνά με τα δικά τους ιατρεία, μπορεί να μην έχουν αρκετά κίνητρα για να υιοθετήσουν τη νέα τεχνολογία. Ο διευθυντής κλινικών εφαρμογών στο Ιατρικό Κέντρο Beth Israel Deaconess (BIDMC) στη Βοστόνη/Μασαχουσέτη, δηλώνει: «Δεν θέλαμε να ξοδέψουμε 1 εκατομμύριο δολάρια αναπτύσσοντας μια υποδομή που θα υποστήριζε 400 γιατρούς, αλλά στο τέλος να εμφανιστούν μόνο οι 100.» Η απάντηση για το BIDMC και για οποιονδήποτε οργανισμό αντιμετωπίζει την πρόκληση των εκτεταμένων διακυμάνσεων στον όγκο εργασίας βρίσκεται στο ιδιωτικό εικονικό περιβάλλον. Το BIDMC ανέπτυξε μια εικονική και κλιμακούμενη υποδομή server και συστημάτων αποθήκευσης, φιλοξενώντας ένα ενιαίο πακέτο εφαρμογών διαχείρισης ιατρείου και ηλεκτρονικών αρχείων υγείας, η οποία είναι προσβάσιμη μέσω ασφαλούς διαδικτυακής σύνδεσης από το γραφείο του κάθε γιατρού. Οι γιατροί απλά ανοίγουν το tablet PC τους που είναι συνδεδεμένο στο διαδίκτυο και χρησιμοποιούν το σύστημα. Κλειδί αποδείχθηκε η κλιμάκωση, ακόμα και στην πρώιμη φάση της ανάπτυξης του ιδιωτικού εικονικού περιβάλλοντος του BIDMC. Καθώς οι γιατροί άρχισαν να χρησιμοποιούν τις υπηρεσίες του εικονικού περιβάλλοντος, οι ανάγκες αποθήκευσης αυξήθηκαν περισσότερο του αναμενομένου και τότε ο προμηθευτής του πακέτου προχώρησε στην έκδοση μιας σημαντικής αναβάθμισης που διπλασίασε τη μνήμη και τη χωρητικότητα για τμήματα της εφαρμογής. Και οι δύο αυτές απαιτήσεις ικανοποιήθηκαν μέσω της δυναμικής και ευέλικτης αρχιτεκτονικής του εικονικού περιβάλλοντος, με ελάχιστο κόπο και επιπρόσθετο κόστος. Η κυβέρνηση πιέζει για βελτίωση της ποιότητας και της αποτελεσματικότητα των υπηρεσιών ιατρικής φροντίδας μέσω του διαμοιρασμού πληροφοριών, προστατεύοντας παράλληλα τις εν λόγω πληροφορίες και το ιδιωτικό δικαίωμα των ασθενών. Ένα ιδιωτικό εικονικό περιβάλλον, διαμορφωμένο έτσι ώστε να διαμοιράζει με ασφάλεια τους πόρους, είναι η κατάλληλη πλατφόρμα για τα συστήματα ιατρικών πληροφοριών του σήμερα και του αύριο. 8\n9 Το ζήτημα της ασφάλειας Η ασφάλεια και η συμμόρφωση συγκαταλέγονται σταθερά ανάμεσα στις κορυφαίες ανησυχίες των Διευθυντών πληροφοριακών συστημάτων (CIO) όσον αφορά το cloud computing, και αποτελούν εύλογες ίσως και καθοριστικές για την απόρριψή του ανησυχίες αναφορικά με το δημόσιο εικονικό περιβάλλον. Αλλά αντιθέτως, το ιδιωτικό εικονικό περιβάλλον προσφέρει τη δυνατότητα ενίσχυσης της ασφάλειας και της συμμόρφωσης, μέσω της ενσωμάτωσής τους στον ορισμό και τη διαχείριση συγκεκριμένων δεδομένων και άλλων πόρων και όχι με μια απλή εφαρμογή μέσω της περιμετρικής άμυνας ενός τείχους προστασίας. Ολόκληρη η υπάρχουσα υποδομή ασφαλείας σας συμπεριλαμβανομένων των τειχών προστασίας, της κρυπτογράφησης και των κωδικών πρόσβασης παραμένει σε λειτουργία στο ιδιωτικό εικονικό περιβάλλον. Μπορείτε επίσης να ενσωματώσετε τους κανόνες πρόσβασης, χρήσης, θέσης και διαχείρισης των πόρων στα εικονικά τους «κιβώτια». Και μπορείτε να το κάνετε αυτό με το δικό σας ρυθμό, ξεκινώντας με τις περισσότερο ευαίσθητες πληροφορίες και εφαρμογές. Με το ιδιωτικό εικονικό περιβάλλον, η ασφάλεια και η συμμόρφωση δεν είναι πρόβλημα, αλλά ευκαιρία! Ιδιωτικό έναντι δημόσιου εικονικού περιβάλλοντος Το δημόσιο εικονικό περιβάλλον αποτελείται από ένα γρήγορα αναπτυσσόμενο φάσμα υπηρεσιών, η πρόσβαση στις οποίες γίνεται μέσω του διαδικτύου. Με εξαιρετικά μεγάλους «παίχτες» όπως η Google να προσφέρουν τις υπηρεσίες τους, η γκάμα είναι τεράστια και το κόστος της μονάδας αρκετά χαμηλό. Μια μικρή επιχείρηση μπορεί να αναθέσει ολόκληρη την τεχνολογική υποδομή της και το μεγαλύτερο μέρος των επιχειρηματικών της εφαρμογών στο δημόσιο εικονικό περιβάλλον. Αυτό αποδεικνύεται από το γεγονός ότι πολλές νεόκοπες «έξυπνες» επιχειρήσεις βασίζονται σε μεγάλο βαθμό στο εικονικό περιβάλλον. Γιατί να ξαναεφεύρουμε τον τροχό λοιπόν; Ωστόσο, μια μεγάλη επιχείρηση, με μια σουίτα ειδικών για την επιχείρηση εφαρμογών και ένα σύνολο σημαντικών πληροφοριών υπ ευθύνη της, είναι ανέφικτο να στηριχθεί σε μεγάλο βαθμό στο δημόσιο εικονικό περιβάλλον. Ο υπεύθυνος του Ομίλου Gartner εξηγεί σχετικά: «Για τις περισσότερες υπηρεσίες ΙΤ, οι υπηρεσίες εικονικού περιβάλλοντος δεν υπάρχουν, δεν είναι δοκιμασμένες, δεν πληρούν τις απαιτήσεις επιπέδου υπηρεσιών, δεν πληρούν τις ρυθμιστικές ή νομικές απαιτήσεις, δεν είναι αρκετά ασφαλείς ή όλα τα παραπάνω.» [Thomas J. Bittman, «Private Cloud Computing: The Steppingstone to the Cloud,» 1 Ιουνίου 2009, σ. 5.] Με το δημόσιο εικονικό περιβάλλον, χάνεις τη διαφάνεια και επομένως τον έλεγχο των διαδικασιών. Εκ του νόμου, η εταιρεία σου παραμένει αποκλειστικά υπεύθυνη για τις πληροφορίες της, αλλά μπορεί να καταλήξεις να μην γνωρίζεις πού είναι αποθηκευμένα τα δεδομένα σου (αυτό και μόνο παραβιάζει ορισμένα εθνικά νομοθετήματα περί προστασίας των δεδομένων), πώς ακριβώς προστατεύονται ή ποιοι άλλοι ανώνυμοι πάροχοι συμμετέχουν σε αυτό το δημόσιο εικονικό περιβάλλον «από τα παρασκήνια». Οι υπηρεσίες εικονικού περιβάλλοντος δεν λειτουργούν με βάση συγκεκριμένες συμφωνίες επιπέδου υπηρεσιών και δεν παρέχουν επαρκή ίχνη ελέγχου της δραστηριότητας. Κατά μία έννοια, οι υπηρεσίες αυτές παρέχονται «με το κλειδί στο χέρι» και είναι μάλλον παράτολμο να εμπιστευτεί κανείς κάτι που δεν μπορεί να δει. Υπάρχει όμως κι άλλο ένα εμπόδιο. Οι υπάρχουσες εφαρμογές πρέπει να τροποποιηθούν ώστε να λειτουργήσουν στο εικονικό περιβάλλον μια εκτεταμένη και μη πρακτική διαδικασία για τις περισσότερες επιχειρήσεις. Και οι μεγάλοι πάροχοι υπηρεσιών δημόσιου εικονικού περιβάλλοντος δεν την κάνουν ευκολότερη, τα πάντα πρέπει να γίνουν σύμφωνα με τις απαιτήσεις τους. Δεν ισχυριζόμαστε ότι πρέπει να αγνοήσουμε το δημόσιο εικονικό περιβάλλον. Επεκτείνεται και βελτιώνεται συνεχώς και μάλλον αποτελεί την καλύτερη πηγή για επιλεγμένες (ειδικά νέες) επιχειρηματικές εφαρμογές και υπηρεσίες. Αλλά σίγουρα δεν είναι η κατάλληλη πλατφόρμα για το IT μιας μεγάλης επιχείρησης είναι η «φύση του κτήνους» τέτοια και το στάδιο ωριμότητάς του. Τα στελέχη στον τομέα του IT γνωρίζουν πολύ καλά αυτά τα μειονεκτήματα και όταν ερωτώνται σχετικά, εκδηλώνουν την εύλογη ανησυχία τους για την αξιοπιστία του δημόσιου εικονικού περιβάλλοντος. Το ιδιωτικό εικονικό περιβάλλον είναι μια τελείως διαφορετική ιστορία. Συνδυάζει την ευελιξία και τα κοστολογικά οφέλη του εικονικού περιβάλλοντος με τον έλεγχο διαχείρισης στην παροχή και την ασφάλεια των υπηρεσιών. Προσφέρει μια πρακτική πορεία μετεγκατάστασης για τις υπάρχουσες εφαρμογές εικονικοποιήστε και βελτιώστε όσες επιθυμείτε, με το δικό σας ρυθμό. Διατηρεί τις επενδύσεις σε υποδομές, εφαρμογές και πληροφορίες, θέτοντας όλους αυτούς τους πόρους σε ένα περισσότερο αποτελεσματικό, αποδοτικό και ευέλικτο καθεστώς χρήσης. Η ιδανική περίπτωση θα ήταν να συνδυαστούν τα καλύτερα στοιχεία από τα δύο περιβάλλοντα η πρόσβαση σε καινοτόμες και κατ απαίτηση υπηρεσίες στο δημόσιο εικονικό περιβάλλον με τον έλεγχο διαχείρισης του ιδιωτικού. Μια τέτοια υβριδική ή «ομόσπονδη» προσέγγιση μπορεί να προσφέρει την απόλυτη ευελιξία, ένα δυναμικό συνδυασμό εσωτερικών και εξωτερικών πόρων. Σε αυτό το μοντέλο, ένα ιδιωτικό εικονικό περιβάλλον λειτουργεί ως πύλη και μηχανισμός ελέγχου για τις υπηρεσίες του δημόσιου εικονικού περιβάλλοντος άλλος ένας λόγος γιατί το ιδιωτικό περιβάλλον θα πρέπει να αποτελεί εφαλτήριο για μια καθιερωμένη επιχείρηση. Τι δεν πρέπει να συμπεριλάβετε στο εικονικό περιβάλλον Η ισχύς και η επιχειρηματική αξία ενός ιδιωτικού εικονικού περιβάλλοντος αυξάνεται, ορισμένες φορές εκθετικά, όσο εντάσσονται σε αυτό περισσότεροι πόροι. Αυτό δεν σημαίνει όμως ότι όλοι οι πόροι πρέπει να ενταχθούν στο εικονικό περιβάλλον. Υπάρχουν τρεις εξαιρέσεις: Οι αυτόνομες και εξαιρετικά εξειδικευμένες επιχειρηματικές εφαρμογές, όπως τα συστήματα ελέγχου κατασκευών σε πραγματικό χρόνο και τα συστήματα ανάλυσης συναλλαγών στις χρηματοπιστωτικές υπηρεσίες. Αυτά συνήθως είναι περίπλοκα συστήματα βαριάς χρήσης με ειδικές επιχειρηματικές λειτουργίες και η αξία της ομαδοποίησης αυτών των πόρων είναι περιορισμένη. Μπορούν να συνδέονται τακτικά με το εικονικό περιβάλλον για ενημερωμένες πληροφορίες, αλλά ως πελάτες των υπηρεσιών εικονικού περιβάλλοντος και όχι ως πόροι τους οποίους διαχειρίζεται το εικονικό περιβάλλον. Εφαρμογές και βάσεις δεδομένων που πρέπει πάση θυσία να «χωριστούν με τοίχο» από το υπόλοιπο υπολογιστικό περιβάλλον για νομικούς ή ρυθμιστικούς λόγους, όπως οι κατά τόπους νόμοι περί ιδιωτικότητας. Οι εταιρείες τείνουν να απομονώνουν φυσικά αυτούς τους πόρους για λόγους ασφαλείας. Ωστόσο, με τη βοήθεια των προηγμένων μεθόδων εικονικοποίησης, μπορείτε να ενσωματώσετε στο ιδιωτικό εικονικό περιβάλλον μεγαλύτερο ποσοστό αυτών των ευαίσθητων πόρων απ όσο νομίζετε. Εφαρμογές που έχουν αναπτυχθεί, και βελτιστοποιηθεί ως προς την απόδοσή τους, με βάση συγκεκριμένες αρχιτεκτονικές συστημάτων. Αυτό είναι ένα προσωρινό εμπόδιο, καθώς έχετε τη δυνατότητα να αντιμετωπίσετε ολόκληρη την εφαρμογή ως ένα εικονικό κιβώτιο ώστε να περιληφθεί στο φάσμα διαχείρισης του εικονικού περιβάλλοντος και να ξεκινήσει η ενημέρωση των διεπαφών της. Με το χρόνο, μπορείτε να επιλέξετε την τροποποίηση αυτών των εφαρμογών ώστε να ενταχθούν στη δεξαμενή και να λειτουργούν στα πλαίσια του εικονικού περιβάλλοντος, αλλά δεν χρειάζεται να το κάνετε αμέσως. 9\n10 Ιδιωτικό εικονικό περιβάλλον στον προσωπικό σας υπολογιστή Πόσο μακριά μπορούν να φτάσουν οι υπηρεσίες που παρέχει και διαχειρίζεται το ιδιωτικό εικονικό περιβάλλον; Δυνητικά, μέχρι και τον προσωπικό σας υπολογιστή με την εξαίρεση ότι δεν μιλάμε πλέον μόνο για επιτραπέζιους υπολογιστές αλλά για οποιαδήποτε συσκευή (PC, laptop, PDA) τυχαίνει να χρησιμοποιεί ο υπάλληλος, όπου και εάν εργάζεται εκείνη τη στιγμή (γραφείο, σπίτι, στο δρόμο). Ένα από τα στοιχεία που μπορούν να «συσκευαστούν» σε εικονικό κιβώτιο είναι η προσαρμοσμένη διεπαφή του κάθε μεμονωμένου χρήστη προς τα εταιρικά συστήματα, συμπεριλαμβανομένης «της όψης αλλά και της αίσθησης» της προσωπικής εμπειρίας, και οι πληροφορίες σχετικά με την ταυτότητα του ατόμου και τις άδειες προβολής και χρήσης συγκεκριμένων πόρων στο εικονικό περιβάλλον. Με άλλα λόγια, η εμπειρία του χρήστη γίνεται φορητή. Όταν το ιδιωτικό εικονικό περιβάλλον εκτείνεται στον προσωπικό υπολογιστή: Ανεξαρτήτως τοποθεσίας ή συσκευής, ο χρήστης απολαμβάνει την ίδια εμπειρία και, επομένως, απαράμιλλη ευελιξία και παραγωγικότητα απ όπου κι εάν εργάζεται. Οι συσκευές (ακόμα και οι κοινόχρηστες) μπορούν να κατατμηθούν με ασφάλεια, με το περιβάλλον εργασίας στο ένα διαμέρισμα και το προσωπικό υπολογιστικό περιβάλλον του χρήστη σε άλλο. Οι συσκευές που παρέχει η εταιρεία μπορούν να είναι απλά και φθηνά «thin clients», καθώς η λειτουργικότητα και το μεγαλύτερο μέρος της επεξεργασίας λαμβάνουν χώρα όχι στην τοπική συσκευή αλλά στο εικονικό περιβάλλον. Ο χρόνος ζωής των συσκευών αυξάνεται και το κόστος απόκτησης, συντήρησης και διαχείρισής τους μειώνεται δραματικά. Αυτό το τριπλό κέρδος εμπειρία υπαλλήλου, ασφαλής πρόσβαση, αποτελεσματική διαχείριση και κόστος είναι ο πυρήνας του ιδιωτικού εικονικού περιβάλλοντος. Έχετε ξεκινήσει ήδη. Μην αντιμετωπίζετε το ιδιωτικό εικονικό περιβάλλον ως μια νέα τεχνολογία (παρόλο που περιλαμβάνει συναρπαστικές νέες τεχνολογικές εξελίξεις). Αντιθέτως, αντιμετωπίστε την ως έναν αποτελεσματικότερο τρόπο για την οργάνωση και τη διαχείριση των τεχνολογικών πόρων που ήδη διαθέτετε. Και μην θεωρείτε τη μετεγκατάσταση στο ιδιωτικό εικονικό περιβάλλον σαν ένα τελείως νέο σύνολο δραστηριοτήτων ή ένα τιτάνιο έργο υλοποίησης. Αντ αυτού, πρόκειται για το μηχανισμό συνολικού συντονισμού για μια πληθώρα πρωτοβουλιών τεχνολογικής βελτίωσης που πιθανώς χρειάζεστε, βρίσκονται καθ οδόν ή, σε ορισμένες περιπτώσεις, έχουν ήδη ολοκληρωθεί. Σταθείτε για ένα λεπτό, «μετρήστε» τις φιλοδοξίες σας και προχωρήστε σε αυτούς τους επτά τομείς: Ενοποίηση servers, συστημάτων αποθήκευσης, δικτύων και άλλων τεχνολογικών πόρων Εικονικοποίηση τεχνολογικών πόρων, συμπεριλαμβανομένων των πληροφοριών και εφαρμογών Οργάνωση και υλοποίηση υπηρεσιών IT ως επιχειρηματικές υπηρεσίες Δόμηση και διαχείριση του IT ως οργανισμό κοινόχρηστων υπηρεσιών Αυτοματοποίηση διαχείρισης τεχνολογικών πόρων και ασφάλειας Ανάπτυξη πρότυπων διεπαφών με συμβατούς παρόχους υπηρεσιών Αποτελεσματική χρήση επιλεγμένων υπηρεσιών από το δημόσιο εικονικό περιβάλλον Το πιθανότερο είναι να έχετε σημειώσει αρκετή (αλλά ίσως άνιση) πρόοδο, αλλά πρέπει να κάνετε ακόμα πολλά. Ορισμένοι πόροι είναι ενοποιημένοι και εικονικοποιημένοι, άλλοι όχι. Οι κρίσιμες για την επιχείρηση εφαρμογές (δηλαδή ο «σκληρός πυρήνας» της) ενδέχεται να εξακολουθούν να βρίσκονται «σε απαγορευμένη περιοχή». Εξακολουθείτε να έχετε «μεγάλες αποθήκες» υπηρεσιών και οργανισμών IT. Ως αποτέλεσμα, συνεχίζετε να πασχίζετε να διαχειριστείτε, πόσο μάλλον να βελτιστοποιήσετε, το υπολογιστικό σας περιβάλλον ως σύνολο. Κατά συνέπεια, συνάπτετε εξωτερικές συνεργασίες και χρησιμοποιείτε εξωτερικές υπηρεσίες, κυρίως κατά περίπτωση. Το ιδιωτικό εικονικό περιβάλλον αποτελεί φυσική επέκταση όλων αυτών των πρωτοβουλιών βελτίωσης, και ένας «οδικός χάρτης» μετάβασης σε ιδιωτικό εικονικό περιβάλλον μπορεί να χρησιμεύσει ως το μέσο ενοποίησης αυτών των προσπαθειών και ενίσχυσης του επιχειρηματικού οφέλους. Έχετε ήδη κάνει μεγάλο μέρος της προκαταρκτικής εργασίας. Το ιδιωτικό εικονικό περιβάλλον είναι η κατάλληλη προσέγγιση για την επιτάχυνση και την ολοκλήρωση του έργου. 10\n11 Το ταξίδι προς το ιδιωτικό εικονικό περιβάλλον Θέλετε να κεφαλαιοποιήσετε αυτά που έχετε ήδη καταφέρει. Πρέπει επίσης να έχετε μια ρεαλιστική προσέγγιση σχετικά με τη δουλειά που σας περιμένει. Για να υλοποιήσετε τα ασυναγώνιστα οφέλη ενός ιδιωτικού εικονικού περιβάλλοντος, χρειάζεστε έναν καλό «οδικό χάρτη», τον οποίο θα πρέπει να κρατάτε ενημερωμένο. Θα είναι ο οδηγός σας στη διαίρεση, στον καθορισμό προτεραιοτήτων και τη σύνδεση των προσπαθειών σας καθώς και τη μεγιστοποίηση του οφέλους σε κάθε σταθμό του ταξιδιού. Χωρίς έναν καλό οδικό χάρτη, οι προσπάθειές σας θα είναι αποσπασματικές και ασυντόνιστες. Θα επαναλαμβάνετε τα ίδια βήματα, καθυστερώντας και μετριάζοντας τα οφέλη για την επιχείρησή σας. Το ιδιωτικό εικονικό περιβάλλον συνιστά ένα περισσότερο παραγωγικό τρόπο για την παροχή, κατανάλωση και διαχείριση των τεχνολογικών υπηρεσιών. Για παράδειγμα, οι τεχνολογικοί πόροι μπορούν να οριστούν και να ομαδοποιηθούν διαφορετικά, χρησιμοποιώντας μεθόδους όπως η διαχείριση μεταδεδομένων και η εικονικοποίηση. Οι εργασίες IT μπορούν να δομηθούν και να διατεθούν διαφορετικά, ως ένας κατάλογος επιχειρηματικών υπηρεσιών. Οι άνθρωποι της επιχείρησής σας θα αρχίσουν να καταναλώνουν διαφορετικά πολλές υπηρεσίες, χρησιμοποιώντας μια «self-service» διεπαφή προγράμματος περιήγησης, εάν υλοποιήσετε καθεστώς χρέωσης ανά χρήση για επιλεγμένες υπηρεσίες. Τέλος, το IT και η επιχείρηση μπορούν να διαχειριστούν διαφορετικά το τεχνολογικό περιβάλλον και τις υπηρεσίες του, με μεγαλύτερη διαφάνεια όσον αφορά την επιχειρηματική απόδοση και αξία. Είναι εικονικό περιβάλλον; Λαμβάνοντας υπόψη ότι το ιδιωτικό εικονικό περιβάλλον αναπτύσσεται τόσο ως αρχιτεκτονική όσο και ως επιχειρηματική πρόταση, οι πάροχοι τεχνολογίας και υπηρεσιών έχουν την τάση να κολλούν την ετικέτα «private cloud» (ιδιωτικό εικονικό περιβάλλον) σε ό, τι κι αν προσφέρουν και ορισμένοι εταιρικοί οργανισμοί ΙΤ μπορεί να χρησιμοποιούν τον όρο για να προσδώσουν αίγλη στα έργα βελτίωσης των υποδομών τους. Αλλά για να αποκομίσετε τα επιχειρηματικά οφέλη, θα πρέπει να κατανοήσετε και να υλοποιήσετε το ιδιωτικό εικονικό περιβάλλον ως ένα σύνολο αλληλοσυμπληρωματικών τεχνικών: Η εικονικοποίηση παίζει κεντρικό ρόλο στο ιδιωτικό εικονικό περιβάλλον, αλλά δεν αρκεί μόνο αυτή. Ένα σε μεγάλο βαθμό εικονικοποιημένο κέντρο δεδομένων δεν αποτελεί εικονικό περιβάλλον. Για τη λειτουργία ως εικονικό περιβάλλον απαιτούνται αυτοματοποιημένα εργαλεία ελέγχου. Εκχωρούν δυναμικά και επιτηρούν διαρκώς τους φυσικούς και εικονικούς πόρους, παρέχοντας αποτελεσματικότητα αλλά και ορατότητα (έτσι ώστε να μπορείτε, για παράδειγμα, να εφαρμόσετε καθεστώς χρέωσης ανά χρήση όπου το επιλέξετε). Οι διεπαφές που βασίζονται στο διαδίκτυο είναι απαραίτητες για τη γρήγορη διαμόρφωση και την εύκολη πρόσβαση, συμπεριλαμβανομένης της δυνατότητας αυτοεξυπηρέτησης των ατόμων και των εφαρμογών. Για να λειτουργήσει ένα ιδιωτικό εικονικό περιβάλλον ως μια ευέλικτη επιχειρηματική πλατφόρμα, θα πρέπει να περιλαμβάνει ποικίλους επιχειρηματικούς πόρους, μεταξύ αυτών πληροφορίες, εφαρμογές, εργαλεία παραγωγικότητας και διεπαφές χρήστη. Εν ολίγοις, δεν θα γίνει ιδιωτικό εικονικό περιβάλλον μέχρι να μάθετε να το χειρίζεστε και να το διαχειρίζεστε ως εικονικό περιβάλλον, να αυτοματοποιήσετε και να βελτιστοποιήσετε τη συνολική απόδοσή του και να ενσωματώσετε όλους τους τεχνολογικούς πόρους που θα ωφεληθούν από την ομαδοποίηση, την εικονικοποίηση και τη δικτύωση για εύκολη πρόσβαση. Δεν θα αναπτύξετε το εικονικό σας περιβάλλον με τη μία, αλλά θα πρέπει να έχετε κατά νου τον προορισμό και να προσδοκάτε την επιτάχυνση της επιχειρηματικής αξίας καθώς συντίθενται τα κομμάτια αυτού του πάζλ. Όπως συμβαίνει με κάθε αλλαγή στον τρόπο εργασίας και συνεργασίας των οργανισμών, το ταξίδι προς το ιδιωτικό εικονικό περιβάλλον ενδέχεται να σας τρομάζει. Η επιτυχία έγκειται αποκλειστικά στην αναγνώριση των αναγκών που πρέπει να ικανοποιηθούν, στη σωστή κατανομή των προσπαθειών, στον εντοπισμό των αλληλεξαρτήσεων και στην πρόβλεψη του πώς θα συμπληρωθούν όλα τα κομμάτια του πάζλ για να αποκομίσετε τα επιθυμητά οφέλη και να επιτύχετε τους στόχους σας. Μερικά από τα κομμάτια μπορεί να σας φανούν περίπλοκα από μόνα τους, αλλά η πραγματική περιπλοκότητα βρίσκεται στην οργάνωση ολόκληρου του ταξιδιού με τους επιχειρηματικούς στόχους πάντα στο προσκήνιο. Οι προκλήσεις και τα εμπόδια στο ταξίδι προς το ιδιωτικό εικονικό περιβάλλον μπορεί επομένως να έχουν να κάνουν περισσότερο με τις δυνατότητες του προσωπικού και τις σχέσεις επιχείρησης-ιτ, παρά με την ίδια την τεχνολογία. Διαθέτετε τα άτομα και τα προσόντα για να επιτύχετε τις αλλαγές και να διαχειριστείτε την επιχείρησή σας με νέους τρόπους μετά την επίτευξή τους; Οι μονάδες τις επιχείρησης και οι διαχειριστές τους, εμπιστεύονται το ΙΤ τόσο ώστε να εγκαταλείψουν ορισμένες από τις παραδοσιακές διαδικασίες ελέγχου σε κάποιους από τους πόρους (εφαρμογές, servers και προσωπικό) με αντάλλαγμα μεγαλύτερο έλεγχο της κατανάλωσης των υπηρεσιών ΙΤ; Αναλογιζόμενοι το ταξίδι του οργανισμού σας προς το ιδιωτικό εικονικό περιβάλλον και τις προκλήσεις που σας περιμένουν στο δρόμο, απαντήστε στις παρακάτω τέσσερις ερωτήσεις: Ποια είναι η κατάστασή μας σήμερα; Ποιους σταθμούς θα πρέπει να περιλαμβάνει το ταξίδι; Ποιοι θα ακολουθήσουν στο ταξίδι; Πού χρειαζόμαστε βοήθεια; 11\n12 Ποια είναι η κατάστασή μας σήμερα; Κάθε κατάσταση, φυσικά, είναι διαφορετική. Αλλά οι εταιρείες συνήθως εμπίπτουν σε ένα από τα εξής τρία σενάρια: 1. Χρησιμοποιείτε ακόμα «αποθήκες». Πολλοί πόροι και ομάδες ΙΤ είναι προσαρτημένοι σε τοπικές επιχειρηματικές μονάδες και πασχίζουν να συνεργαστούν ακόμα και όταν οι μονάδες είναι διασυνδεόμενες. Η ενοποίηση και η εικονικοποίηση μόλις που έχουν ξεκινήσει. 2. Μερική εικονικοποίηση, αλλά σε στασιμότητα. Αυτές οι εταιρείες έχουν ξεκινήσει με τις απλές πτυχές της ενοποίησης και της εικονικοποίησης (δηλ. servers και συστήματα αποθήκευσης) και έχουν αποκομίσει ορισμένα κοστολογικά οφέλη και άλλους εύκολους στόχους. Αλλά η πρόοδος είτε έχει επιβραδυνθεί είτε έχει σταματήσει, συνήθως επειδή άλλοι πόροι (συχνά τα δεδομένα) δεν είναι σε τάξη, οι άνθρωποι είναι διστακτικοί ως προς την εικονικοποίηση των εφαρμογών ή απλά δεν γνωρίζουν τι πρέπει να κάνουν στη συνέχεια. 3. Εικονικοποίηση, αλλά όχι βελτιστοποίηση. Μισοί ή και περισσότεροι από τους πόρους ΙΤ είναι εικονικοποιημένοι και έχουν επιτευχθεί σημαντικά κοστολογικά οφέλη. Αλλά τα υπόλοιπα επιχειρηματικά οφέλη πρόσβαση, ευελιξία, καινοτομία, ασφάλεια, συνεργασία δεν έχουν επιτευχθεί, επειδή η εταιρεία δεν γνωρίζει πώς να ενοποιήσει, να αυτοματοποιήσει και να διαχειριστεί το υπολογιστικό της περιβάλλον ως σύνολο. Στο 1ο σενάριο, η πρόκληση είναι να ξεκινήσετε, να επαληθεύσετε την ιδέα. Ένας τρόπος για να ξεκινήσετε είναι με μια απλή διαμόρφωση που βοηθά στην «απογείωση» των καινοτομιών της επιχείρησής σας νωρίτερα το ονομάσαμε «ιδιωτικό εικονικό περιβάλλον στο κουτί.» Εντοπίστε μια επιχειρηματική ανάγκη που δεν έχει ικανοποιηθεί έναν τομέα όπου η υπάρχουσα επιχειρηματική διαδικασία υπολείπεται των προσδοκιών και απογοητεύει τους ανθρώπους της επιχείρησης και εκπληρώστε τη με μια απλή επιχειρηματική υπηρεσία που βασίζεται σε εικονικό περιβάλλον. Ο βασικός παράγοντας σε αυτή την περίπτωση είναι η ηγεσία. Η επιχείρηση χρειάζεται έναν πρωταθλητή, κάποιον με το όραμα και την επιρροή για να ξεκινήσει τη διαδικασία αποκόμισης των οφελών του ιδιωτικού εικονικού περιβάλλοντος. Στο σενάριο 2, η πρόκληση συνίσταται στη συστηματικότητα, και το συστατικό που λείπει είναι συχνά ο «οδικός χάρτης». Η επιχείρηση πρέπει να αφοσιωθεί στην κλιμάκωση της προσέγγισης ιδιωτικού εικονικού περιβάλλοντος και στο να καταστήσει πάγια πρακτική την εικονικοποίηση των τεχνολογικών πόρων και όχι εξαίρεση. Εάν καθυστερείτε τη μετάβαση εξαιτίας του προβληματισμού σας για την ασφάλεια, ήρθε ο καιρός να συγκεκριμενοποιήσετε το πώς θα χρησιμοποιήσετε την εικονικοποίηση για να αυξήσετε την ασφάλεια, τη συμμόρφωση και τις δυνατότητες του business continuity. Οι σημαντικότερες δράσεις στο σενάριο 2 περιλαμβάνουν τον προσδιορισμό των κριτηρίων για τη μετεγκατάσταση των πόρων στο ιδιωτικό εικονικό περιβάλλον, διασφαλίζοντας ότι διαθέτετε τα καλύτερα εργαλεία και μεθόδους για το χειρισμό του εικονικού περιβάλλοντος (και γνωρίζετε πώς να τα χρησιμοποιήσετε) και την κατάρτιση ενός γραφείου διαχείρισης προγράμματος (program management office - PMO) για το συντονισμό του υπολοίπου του ταξιδιού σας. Στο σενάριο 3, έχουμε ένα σε μεγάλο βαθμό εικονικοποιημένο υπολογιστικό περιβάλλον, αλλά δεν έχουμε ακόμη ιδιωτικό εικονικό περιβάλλον. Μια εταιρεία που έχει φτάσει ως εδώ, είναι εξαιρετικά ικανή όσον αφορά τη διαχείριση των τεχνολογικών της πόρων. Το επόμενο βήμα μπορεί να είναι να «φρενάρετε» λίγο για να εκλογικεύσετε και να απλοποιήσετε ολόκληρο το χαρτοφυλάκιο υλικό, εφαρμογές, δεδομένα, υπηρεσίες και τμήματα πελατών. Βεβαιωθείτε ότι έχετε εικονικοποιήσει τους σωστούς πόρους και ότι μπορούν να συνεργαστούν αρμονικά μεταξύ τους. Ένα άλλο βήμα είναι να εστιάσετε εκ νέου στη διαχείριση αυτού που προσφέρουν οι πληροφορίες στην επιχείρησή σας. Πώς μπορούμε να βελτιώσουμε την εμπειρία των ανθρώπων της επιχείρησης όταν καταναλώνουν ΙΤ υπηρεσίες; Τι θα μπορούσε να κάνει καλύτερα ή διαφορετικά η επιχείρηση και ποια νέα προϊόντα θα μπορούσε να λανσάρει, εάν μπορούσε να αναδιαμορφώσει και να συναθροίσει γρήγορα τους τεχνολογικούς της πόρους; Πώς μπορούμε να επιτηρήσουμε και να βελτιστοποιήσουμε τη συνολική επιχειρηματική απόδοση των IT πόρων μας και σε ποιο βαθμό μπορούμε να αυτοματοποιήσουμε αυτή τη διαδικασία; Αναπτύξτε έναν ολοκληρωμένο πίνακα ελέγχου για την επιτήρηση και τη διαχείριση του ιδιωτικού εικονικού περιβάλλοντός σας. Έρευνα για το ιδιωτικό εικονικό περιβάλλον Σε μια πρόσφατη συνάντηση πελατών της EMC, εκπρόσωποι ευρείας γκάμας εταιρικών οργανισμών απάντησαν σε μια έρευνα σχετικά με την εικονικοποίηση και το ιδιωτικό εικονικό περιβάλλον. Τα σημαντικότερα σημεία είναι τα εξής: Οι εταιρείες χτίζουν τα θεμέλια για το ιδιωτικό εικονικό περιβάλλον. Ογδόντα τοις εκατό των ερωτώμενων ανέφεραν την εικονικοποίηση, την ενοποίηση ή την αυτοματοποίηση ως τη Νο#1 προσέγγισή τους για την αντιμετώπιση των πιέσεων κόστους και απόδοσης στο IT. Και το 40% ανέφερε ότι εικονικοποιούν ακόμη και τις κρίσιμες για τις δραστηριότητές του επιχειρηματικές εφαρμογές. Δεν χειρίζονται το εικονικοποιημένο περιβάλλον τους ως ιδιωτικό εικονικό περιβάλλον. Τομείς στους οποίους οι ερωτώμενοι αναφέρουν συχνότερα ότι χρειάζονται βοήθεια, είναι το proof-of-concept και η δημιουργία του επιχειρηματικού υποβάθρου για το ιδιωτικό εικονικό περιβάλλον. Τα συχνότερα αναφερόμενα εμπόδια ήταν οργανωτικής (συμπεριλαμβανομένης της πιθανής αντίστασης στελεχών τομέων της επιχείρησης και στελεχών εταιρικού κινδύνου) και οικονομικής φύσης (έλλειψη τρέχουσας χρηματοδότησης). Τα κίνητρα για τη στροφή προς το ιδιωτικό εικονικό περιβάλλον είναι σαφή 70% των ερωτώμενων ανέφεραν τόσο τη μείωση του κόστους όσο και την αύξηση της ευελιξίας. Αυτά τα δύο τελευταία σημεία από κοινού φανερώνουν την έλλειψη οδικών χαρτών που να περιγράφουν σαφώς το κόστος και τα οφέλη. Η έλλειψη χρηματοδότησης δεν θα πρέπει να αποτελεί εμπόδιο στις πρωτοβουλίες που μειώνουν δραματικά το κόστος. Με το σωστό οδικό χάρτη, το ταξίδι προς το ιδιωτικό εικονικό περιβάλλον χρηματοδοτείται από μόνο του. 12\n13 Προτυποποίηση, εκσυγχρονισμός, απλοποίηση Η Αεροπορική Βάση Hill στην Utah μετεγκαθίσταται μεθοδικά από ένα ανελαστικό, ιδιόκτητο και δαπανηρό περιβάλλον υπολογιστών σε ένα πιο ανοιχτό, δυναμικό και αποδοτικό ως προς το κόστος ιδιωτικό εικονικό περιβάλλον. Βασικός στόχος είναι «η βελτίωση της επιχειρηματικής εμπειρίας» ταχύτερα αποτελέσματα, αξιόπιστη υπηρεσία και αποδοτική χρήση των πόρων. Οι επικεφαλής του τομέα IT της Αεροπορικής Βάσης Hill μοιράστηκαν μαζί μας ορισμένα από τα σημαντικά πράγματα που έμαθαν σε όλη αυτή την πορεία: Πριν να τρέξεις, πρέπει να μάθεις πρώτα να περπατάς. Έχτισαν τα θεμέλια ενοποιώντας τα κέντρα δεδομένων, τις εφαρμογές και τους servers κατά μήκος της βάσης. Εικονικό περιβάλλον είναι κάτι παραπάνω από μια απλή εικονικοποίηση server και συστημάτων αποθήκευσης. Περιλαμβάνει αυτοματοποιημένα εργαλεία ελέγχου, στοιχεία αυτο-εξυπηρέτησης και διαφάνεια ως προς το τι καταναλώνουν πραγματικά οι χρήστες και οι εφαρμογές. Τοποθετήστε το «business continuity» και την ανάκτηση μετά από καταστροφή στο εικονικό σας περιβάλλον. Το εικονικό περιβάλλον μπορεί να χειριστεί δυναμικά και με κοστολογικά αποδοτικό τρόπο τη δημιουργία και ανάκτηση αντιγράφων ασφαλείας, καθώς και την αντιγραφή και κατάργηση διπλών αντιγράφων των πληροφοριών, ανάλογα με τους κανόνες της συγκεκριμένης επιχείρησης. Προτυποποίηση, εκσυγχρονισμός, απλοποίηση. Μην προβαίνετε σε μια απλή ενοποίηση και αναδιαμόρφωση. Αδράξτε την ευκαιρία και απλοποιήστε τα συστήματα, τις διεργασίες και τα εργαλεία σας σε κάθε βήμα της διαδρομής. Πώς είναι σίγουρα τα στελέχη IT της Αεροπορικής Βάσης Hill ότι το πρόγραμμά τους πετυχαίνει; Η βελτίωση στην απόδοση και την αξιοπιστία είναι σαφής. Και οι πελάτες του IT γίνονται κομμάτι της διαδικασίας και ζητούν περισσότερα. Ποιους σταθμούς θα πρέπει να περιλαμβάνει το ταξίδι; Κάθε ταξίδι είναι διαφορετικό ανάλογα με τους στόχους, τις δυνατότητες και το σενάριο. Ωστόσο, υπάρχουν ορισμένα κοινά χαρακτηριστικά σε όλα τα ταξίδια προς ένα ιδιωτικό εικονικό περιβάλλον. Αξιολογήστε τι έχετε κάνει μέχρι τώρα και τις μελλοντικές σας δυνατότητες προόδου σε κάθε έναν από αυτούς τους τομείς: Επιχειρηματικοί στόχοι όσον αφορά το κόστος, την απόδοση της επιχείρησης και την απόδοση του ΙΤ. Διακυβέρνηση, διαχείριση προγράμματος και διαχείριση ενδιαφερόμενων μερών για την καθοδήγηση της προσπάθειας Σημεία αναφοράς κόστους και απόδοσης η γραμμή εκκίνησης για τη μέτρηση της προόδου Ενοποίηση και εικονικοποίηση η φυσική και λογική απλούστευση και αναδιοργάνωση των πόρων Διεπαφές υπηρεσιών διαδικτύου τα μέσα πρόσβασης, σύνδεσης και γρήγορης διαμόρφωσης των πόρων Εξορθολογισμός εφαρμογών και δεδομένων η δυνατότητα να εξαλείψετε τα διπλά αντίγραφα, να ενσωματώσετε τους ελέγχους και να καθορίσετε τι πρέπει να μετακινηθεί στο εικονικό περιβάλλον και πότε Κατάλογος υπηρεσιών IT η «business-side» συσκευασία του τι κάνει το ΙΤ. Εργαλεία ελέγχου διαχείρισης για την ασφάλεια, τη συμμόρφωση, το business continuity, την αυτοματοποίηση και τη βελτιστοποίηση του υπολογιστικού περιβάλλοντος Ποιοι θα ακολουθήσουν στο ταξίδι; Το ιδιωτικό εικονικό περιβάλλον εξυπηρετεί ολόκληρη την επιχείρηση. Αξιοποιεί το «φαινόμενο δικτύωσης» όσο περισσότεροι «κόμβοι» (άνθρωποι, διεργασίες, πόροι) συμμετέχουν, τόσο ταχύτερα αναπτύσσεται η συσσωρευόμενη αξία. Αυτό σημαίνει ότι υπάρχει πληθώρα ενδιαφερομένων σε όλο το φάσμα της επιχείρησης. Ως οι τελικοί διαχειριστές των βασικών πόρων της εταιρείας, ο Διευθύνων Σύμβουλος και η εκτελεστική ομάδα θα πρέπει να γνωρίζουν, να φροντίζουν και να διαμορφώνουν το υπολογιστικό περιβάλλον της επιχείρησης. Το ενδιαφέρον του Επικεφαλής και άλλων στελεχών του οικονομικού τμήματος εστιάζεται ιδιαίτερα στην επένδυση και την οικονομική ανταποδοτικότητα ενός ιδιωτικού εικονικού περιβάλλοντος. Ο διαχειριστής εταιρικού κινδύνου/συμμόρφωσης θα πρέπει να κατανοήσει και να εγκρίνει τις αλλαγές στις μεθόδους προστασίας πληροφοριών και συστημάτων (και να εκλάβει το ιδιωτικό εικονικό περιβάλλον ως μια ευκαιρία βελτίωσής τους). Τα διοικητικά στελέχη των επιχειρήσεων θα πρέπει να εκχωρήσουν άμεσο έλεγχο σε ορισμένους πόρους και να οδηγήσουν τους οργανισμούς σε ένα καθεστώς αποδοτικότερης κατανάλωσης υπηρεσιών ΙΤ. Οι διαχειριστές και το προσωπικό των τμημάτων IT ενδέχεται να χρειαστεί να αντιμετωπίσουν δύσκολες αλλαγές στη δουλειά και το ρόλο τους και σίγουρα βοηθάει εάν οι επικεφαλής των τομέων IT μπορούν να τους εμπνεύσουν ώστε να μάθουν και να προσαρμοστούν. Οι εξωτερικοί πάροχοι ενδέχεται επίσης να χρειαστεί να προσαρμόσουν τον τρόπο συνεργασίας τους με την εταιρεία και να αρχίσουν να χρεώνουν για άδειες χρήσης και υπηρεσίες τεχνολογίας. Ένα από τα σημαντικότερα εμπόδια μπορεί να αποδειχθούν τα μοντέλα κληροδοτημένης αδειοδότησης ανά server ή υπολογιστή και όχι ανά «θέση» ή χρήση. Να είστε επιφυλακτικοί απέναντι σε παρόχους που μάχονται «από τα μετόπισθεν» ενάντια στο cloud computing, ελπίζοντας να κρατήσουν τους πελάτες τους παγιδευμένους στις ιδιόκτητες τεχνολογίες τους. Όπως ισχύει με κάθε φιλόδοξο και μακρόπνοο επιχειρηματικό πρόγραμμα, θα πρέπει να γνωρίζετε ανά πάσα στιγμή τους βασικούς ενδιαφερομένους και τις συμπεριφορές τους, να τους διατηρείτε ενημερωμένους, να τους ενσωματώνεται στη διαδικασία με επαρκή συχνότητα, να τους εκπαιδεύετε και να τους καταρτίζετε ως απαιτείται. Το Γραφείο διαχείρισης του σχεδίου θα πρέπει να συντονίζει τις σχέσεις μεταξύ των ενδιαφερομένων καθώς και τα σχέδια υλοποίησης. Πού χρειαζόμαστε βοήθεια; Καμία επιχείρηση δεν είναι 100% εξοπλισμένη ή έτοιμη για την αλλαγή. Επομένως, ένας σημαντικός παράγοντας για την επιτυχία είναι η αντικειμενικότητα και η αμεροληψία σχετικά με το τι μπορεί να κάνει ο οργανισμός σας και πού χρειάζεται βοήθεια. Στη συνέχεια, θα πρέπει να φανείτε έξυπνοι σχετικά με την αναπλήρωση του κενού μέσω προσλήψεων, ανάπτυξης του προσωπικού και εξωτερικών υπηρεσιών. Με το ιδιωτικό εικονικό περιβάλλον, πολλές επιχειρήσεις χρειάζονται εκ των προτέρων βοήθεια προτυποποίηση της απόδοσης, proof-of-concept, παρουσίαση επιχειρηματικού πλάνου, εκπαίδευση ενδιαφερομένων, επεξήγηση του πώς «δουλεύει» το ιδιωτικό εικονικό περιβάλλον και οφέλη για την επιχείρηση. Άλλες επιχειρήσεις μπορεί να έχουν προχωρήσει στη δέσμευση και στο πλάνο, αλλά χρειάζονται τεχνική εμπειρογνωμοσύνη για την αναδιαμόρφωση των πόρων τους, για την υλοποίηση των νέων εργαλείων ή για την ανατροπή της κατεστημένης λειτουργίας τους (business-as-usual) και τη διευκόλυνση των αλλαγών στις συμπεριφορές και τις λειτουργίες του ΙΤ και της επιχείρησης. Σχεδόν όλοι θα μπορούσαν να επωφεληθούν από τη βοήθεια έμπειρων τεχνοκρατών, τόσο στην κατάρτιση των επιχειρηματικών στόχων αλλά και στη σχεδίαση και κατά καιρούς αναθεώρηση των οδικών χαρτών τους. 13\n14 Σύνοψη του ταξιδιού Επιλογή Παροχή επιχειρηματικών υπηρεσιών και συμμαχία με εξωτερικούς παρόχους Έλεγχος Αυτοματοποίηση πρόσβασης, Ασφάλειας και διαχείρισης του υπολογιστικού περιβάλλοντος Αποδοτικότητα Ενοποίηση και virtualization των τεχνολογικών πόρων κάθε είδους Ένα επιτυχημένο ταξίδι προς το ιδιωτικό εικονικό περιβάλλον έχει να κάνει με την προσδοκία, και ο οδικός σας χάρτης περιγράφει με ακρίβεια αυτά που πρέπει να προσδοκάτε: τα βήματα που πρέπει να κάνετε - την αλληλουχία, τις αλληλεξαρτήσεις και τις επαναλήψεις τους, τους ενδιαφερομένους και πώς να τους συμπεριλάβετε στη διαδικασία, τα πιθανά εμπόδια και πώς να τα αντιμετωπίσετε, και τα πρακτικά ζητήματα της στελέχωσης, της χρηματοδότησης, των χρονοδιαγραμμάτων και των οροσήμων. Το υπόλοιπο του ταξιδιού σας προς το ιδιωτικό εικονικό περιβάλλον πιθανώς να είναι γεμάτο προκλήσεις, αλλά σίγουρα αξίζει την προσπάθεια. Με έναν καλό οδικό χάρτη, μπορείτε να προχωρήσετε με αυτοπεποίθηση. Αυτό εγείρει ένα σημαντικό ερώτημα: Τι θα συμβεί κοντά στο τέρμα του ταξιδιού; Εάν θέλετε πραγματικά να θέσετε σε λειτουργία το ιδιωτικό εικονικό περιβάλλον προς όφελος της επιχείρησής σας, χρειάζεστε μια δεύτερη μορφή πρόβλεψης. Πώς θα λειτουργήσει, θα διαχειριστεί και θα ανταγωνιστεί διαφορετικά η επιχείρηση με το ιδιωτικό εικονικό περιβάλλον «υπό τις διαταγές της»; Έχουμε ήδη πει ότι το ιδιωτικό εικονικό περιβάλλον είναι ένα μέσο μείωσης, ακόμα και εξάλειψης, των επιχειρηματικών εμποδίων. Τι μπορείτε να κάνετε διαφορετικά ως εταιρεία εάν αποκτήσετε τη δυνατότητα κλιμάκωσης και αποκλιμάκωσης των διαδικασιών, των αλληλεπιδράσεων και των συναλλαγών σας κατά βούληση; Εάν έχετε τη δυνατότητα να αναπτύξετε το τεχνικό περιβάλλον για μια νέα επιχειρηματική πρωτοβουλία ή μία νέα επιχείρηση μέσα σε λίγες μόνο μέρες ή και ώρες; Εάν έχετε τη δυνατότητα πρόσβασης σε νέες πληροφορίες, τεχνογνωσία και επαγγελματικές υπηρεσίες και ενσωμάτωσής τους στις διεργασίες της επιχείρησής σας όπου ακριβώς τις χρειάζεστε; Προχωρήστε ένα βήμα παραπέρα: Εφόσον έχετε αλλάξει τον τρόπο που λειτουργείτε και η τεχνολογία πληροφοριών δεν αποτελεί πλέον περιοριστικό παράγοντα, ποιο θα είναι το νέο εμπόδιο; Ίσως οι δυνατότητες του προσωπικού σας; Πώς θα αντιμετωπίσετε αυτό το εμπόδιο; Τι μπορείτε να κάνετε από πλευράς ανάπτυξης προσωπικού έτσι ώστε, καθώς το ιδιωτικό εικονικό σας περιβάλλον αποκτά τη μορφή και τις δυνατότητές του, οι άνθρωποί σας να είναι ήδη έτοιμοι να το εκμεταλλευτούν; Οι απαντήσεις σας σε αυτά τα ερωτήματα φυσικά δεν θα είναι ακριβείς. Αλλά σας παροτρύνουμε να οραματιστείτε συγκεκριμένους επιχειρηματικούς στόχους και διεργασίες. Ξεκινήστε με όσα βρίσκονται στην κορυφή της σημερινής στρατηγικής σας ατζέντας. Πώς θα μπορούσαν να ανασχηματιστούν τόσο οι επιχειρηματικές σας προκλήσεις όσο κι οι λύσεις τους, εάν η επιχείρησή σας απολάμβανε των δυνατοτήτων ενός ιδιωτικού εικονικού περιβάλλοντος; 14\n15 Επιχειρηματικοί παράγοντες ώθησης του ιδιωτικού εικονικού περιβάλλοντος Αδιάκοπος ρυθμός συναλλαγών Επιχειρηματικές λειτουργίες οπουδήποτε και οποτεδήποτε Το εικονικό περιβάλλον καθιστά τις υπηρεσίες ΙΤ ένα αξιόπιστο και διαθέσιμο εργαλείο Ευελιξία: το κλειδί της επιτυχίας! Ταχεία εκμάθηση, απόφαση, καινοτομία, ενοποίηση, αλλαγή ο εικονικό περιβάλλον είναι μια standards-based, διεισδυτική, προσαρμόσιμη και γρήγορη τεχνολογία Οι κεντρικές δραστηριότητες στο προσκήνιο Ενισχύστε τον κεντρικό πυρήνα των δραστηριοτήτων σας, συνεργαστείτε για τα υπόλοιπα Το εικονικό περιβάλλον δεν δίνει τη δυνατότητα να εκμεταλλευτείτε τις εξωτερικές υπηρεσίες Το cloud computing βρίσκεται στο μέλλον όλων μας μια στρατηγική επένδυση που μειώνει το κόστος και αυξάνει δραστικά την ευελιξία της Σημερινό σημείο λήψης απόφασης Το διαδίκτυο εδώ και αρκετό καιρό έχει μεταμορφώσει τον τρόπο με τον οποίο συνδέονται, επικοινωνούν, μαθαίνουν, ψωνίζουν και ζουν οι άνθρωποι. Όπως ισχύει και με άλλες επαναστατικές τεχνολογίες από το τηλέφωνο έως τους προσωπικούς υπολογιστές και τις φορητές συσκευές οι επιχειρήσεις και οι μεγάλοι οργανισμοί χρειάζονται ένα χρονικό διάστημα μέχρι να εξακριβώσουν πώς θα ενσωματώσουν τις νέες τεχνολογίες, πώς θα τις θέσουν σε χρήση και πώς θα αποκομίσουν τα σημαντικά οφέλη. Μέχρι σήμερα, οι επιχειρήσεις αντιμετωπίζουν το διαδίκτυο ως ένα εργαλείο επικοινωνίας, πρόσβασης σε πληροφορίες και αλληλεπίδρασης με τους πελάτες τους. Αλλά το διαδίκτυο δεν είναι απλά ένα τεχνολογικό εργαλείο διαθέσιμο για όλους είναι μια αρχιτεκτονική διαθέσιμη για όλους. Μια αρχιτεκτονική που αξιοποιεί τις αρχές και τη συνδεσιμότητα για να προσφέρει κλιμάκωση αλλά και ευελιξία, ταχύτητα επίτευξης αποτελεσμάτων αλλά και αποδοτικότητα ως προς το κόστος, όπως ποτέ άλλοτε. Οι εταιρείες μαθαίνουν πώς να χρησιμοποιούν αυτή την αρχιτεκτονική εντός των τειχών τους καθώς και στις διασυνδέσεις τους με την αγορά. Οι έξυπνες εταιρείες κινούνται επιθετικά. Διαμορφώνουν τα ιδιωτικά εικονικά τους περιβάλλοντα. Εάν δεν έχετε αρχίσει να σχεδιάζετε, να δοκιμάζετε και να υλοποιείτε το ιδιωτικό εικονικό σας περιβάλλον, έφτασε η ώρα! Καθώς αναδυόμαστε από την οικονομική ύφεση της διετίας , οι περισσότερες εταιρείες καλούνται να ανακτήσουν το χαμένο έδαφος και να προχωρήσουν σε επανεπενδύσεις, συμπεριλαμβανομένων των δυνατοτήτων τους στην τεχνολογία της πληροφορίας. Η λύση είναι να κάνετε απλά μερικά «μερεμέτια» στο συμβατικό, τμηματικό και αναποτελεσματικό υπολογιστικό σας περιβάλλον που είναι ανεπαρκές για την επιχείρησή σας; Η θα εκμεταλλευτείτε την ευκαιρία να διαμορφώσετε το ιδιωτικό εικονικό σας περιβάλλον δίνοντας πραγματικό επιχειρηματικό σκοπό στις τεχνολογικές σας βελτιώσεις, ξεπερνώντας τα τεχνολογικά εμπόδια και απελευθερώνοντας νέες μορφές επιχειρηματικής ευελιξίας; Σχετικά με την EMC Consulting Ως τμήμα της EMC Corporation, του παγκόσμιου ηγέτη στην ανάπτυξη και διάθεση τεχνολογίας και λύσεων υποδομών πληροφορικής, η EMC Consulting παρέχει στρατηγική καθοδήγηση και τεχνογνωσία για να βοηθήσει τους οργανισμούς να εκμεταλλευτούν τις πληροφορίες τους στο μέγιστο δυνατό βαθμό. Με παγκόσμια εξειδίκευση σε επιχειρήσεις, εφαρμογές και υποδομές, καθώς και βαθιά κατανόηση της αγοράς, η EMC Consulting καθοδηγεί και προσφέρει επαναστατικές ιδέες για να βοηθήσει τους πελάτες της να υλοποιήσουν τις φιλοδοξίες τους σε μια οικονομία που βασίζεται ολοένα και περισσότερο στην πληροφορία. Η EMC Consulting λειτουργεί ως μοχλός για την επίτευξη στόχων από τους πελάτες της, συμπεριλαμβανομένων πάνω από τις μισές εταιρείες του καταλόγου Global Fortune 500, με στόχο το μετασχηματισμό των πληροφοριών σε επιτεύξιμες στρατηγικές και απτά επιχειρηματικά αποτελέσματα. Περισσότερες πληροφορίες σχετικά με την EMC Consulting μπορείτε να βρείτε στην ιστοσελίδα 15\n16 EMC Hellas SA 90, Kifissias Ave. GR Marousi Athens, Greece Tel: Fax: Τα EMC 2, EMC και ο τόπος όπου βρίσκονται οι πληροφορίες είναι εμπορικά σήματα ή σήματα κατατεθέντα της EMC Corporation στις Ηνωμένες Πολιτείες ή/και σε άλλες χώρες. Όλα τα υπόλοιπα εμπορικά σήματα τα οποία χρησιμοποιούνται στο παρόν είναι ιδιοκτησία των αντίστοιχων κατόχων τους. Copyright 2010 EMC Corporation. Με την επιφύλαξη παντός δικαιώματος. Δημοσιεύθηκε στις ΗΠΑ. 01/10 Προοπτική της EMC H6870


Χριστίνα Μπόμπα: Οι αποτυχημένες προσπάθειες να μείνει έγκυος και οι δυσκολίες στο δεύτερο μήνα! - Σε Σκέψεις\nHome / Επικαιρότητα / Show Biz / Χριστίνα Μπόμπα: Οι αποτυχημένες προσπάθειες να μείνει έγκυος και οι δυσκολίες στο δεύτερο μήνα!\nΌμως η Χριστίνα Μπόμπα πρώτη φορά αποκάλυψε τις αποτυχημένες προσπάθειές της να μείνει έγκυος, αλλά και τις δυσκολίες που είχε στον δεύτερο μήνα της εγκυμοσύνης της! Η Χριστίνα Μπόμπα, η οποία είναι λάτρης του Instagram, ζήτησε από τους διαδικτυακούς φίλους της να της κάνουν ερωτήσεις και απάντησε σε πολλές από αυτές! Αρχικά δημοσίευσε μία φωτογραφία και έγραψε: «Αυτή η φωτογραφία είναι από την ημέρα που μάθαμε τα πιο ευχάριστα νέα της ζωής μας μετά από 2-3 χρόνια απογοητεύσεων. Για πολλούς από εμάς ο δρόμος για το μεγαλύτερο όνειρο, να γίνουμε γονείς, δεν είναι εύκολος. Αλλά θέλει πίστη και να μην…\nSummary : H Χριστίνα Μπόμπα και ο Σάκης Τανιμανίδης σε τρεις μήνες θα γίνουν γονείς! Θα αποκτήσουν δίδυμα και είναι κοριτσάκια.\nΌμως η Χριστίνα Μπόμπα πρώτη φορά αποκάλυψε τις αποτυχημένες προσπάθειές της να μείνει έγκυος, αλλά και τις δυσκολίες που είχε στον δεύτερο μήνα της εγκυμοσύνης της!\nΗ Χριστίνα Μπόμπα, η οποία είναι λάτρης του Instagram, ζήτησε από τους διαδικτυακούς φίλους της να της κάνουν ερωτήσεις και απάντησε σε πολλές από αυτές!\nΑρχικά δημοσίευσε μία φωτογραφία και έγραψε: «Αυτή η φωτογραφία είναι από την ημέρα που μάθαμε τα πιο ευχάριστα νέα της ζωής μας μετά από 2-3 χρόνια απογοητεύσεων. Για πολλούς από εμάς ο δρόμος για το μεγαλύτερο όνειρο, να γίνουμε γονείς, δεν είναι εύκολος. Αλλά θέλει πίστη και να μην απογοητευόμαστε. Όταν έρθει τα ξεχνάς όλα και χαίρεσαι το πιο πολύτιμο δώρο. Στέλνουμε από καρδιάς τις ευχές μας σε όλους σας»!\nΚαι παραδέχθηκε ότι δεν έχει άγχος αλλά απολαμβάνει αυτή την τρυφερή περίοδο και αποκάλυψε ότι στον δεύτερο μήνα είχε ναυτίες, ενώ τώρα είναι καλά…\nΌσον αφορά στη διατροφή της, η ίδια ανέφερε ότι προσπαθεί να τρέφεται υγιεινά, αλλά που και που την πιάνουν οι λιγούρες και δεν μπορεί να αντισταθεί στα γλυκά. Έχει μπει στον έκτο μήνα και έχει πάρει 5 με 6 κιλά!\nΌταν έμαθαν ότι θα γίνουν γονείς… και αναφέρθηκε στις αποτυχημένες προσπάθειές τους.\nΗ Χριστίνα αποκάλυψε πως είναι η ψυχολογία της\nΕίχε ναυτίες στον δεύτερο μήνα…\nΤην πιάνουν λιγούρες που και που…\nΤρισευτυχισμένη η Χριστίνα διανύει τον έκτο μήνα!\nΧριστίνα Μπόμπα\t2021-03-03\nTagged with: Χριστίνα Μπόμπα\nPrevious: Ημερήσιες Προβλέψεις για όλα τα Ζώδια 03/03\nNext: Lockdown: Αλλάζει ο κωδικός 6 – Μετακινήσεις μόνο με τα πόδια


Αναλυτής στον ΣΚΑΪ: Ο Ερντογάν δεν θα αποχωρήσει από την εξουσία, αλλιώς θα κινδυνέψει - News In Greece\nΑρχική Κόσμο Αναλυτής στον ΣΚΑΪ: Ο Ερντογάν δεν θα αποχωρήσει από την εξουσία, αλλιώς...\nΟ Ταγίπ Ερντογάν δεν θα αποχωρήσει από την εξουσία, αλλιώς θα κινδυνέψει αυτός, ολόκληρη η οικογένειά του, κι όλοι οι σύμμαχοί του επισημαίνει στον ΣΚΑΪ και τον Γιώργο Ευγενίδη ο Χένρι Μπάρκεϊ, πρώην στέλεχος του Στέιτ Ντιπάρτμεντ, νυν καθηγητής Διεθνών Σχέσεων στο Πανεπιστήμιο Lehigh. «Δεν θα χάσει τις εκλογές» ανέφερε χαρακτηριστικά ο αναλυτής περιγράφοντας μια εικόνα πλήρους ανελευθερίας στην Τουρκία.\nΕρ: Θα ήθελα να ζητήσω την ανάλυσή σας για το πώς ο πρόεδρος Ερντογάν προσπαθεί να εργαλειοποιήσει την δικαιοσύνη και να τη χρησιμοποιήσει για πολιτικούς σκοπούς.\nΜπάρκεϊ: Είναι ένα σύνθετο ζήτημα, υπό την έννοια ότι η δικαιοσύνη έχει προοδευτικά απωλέσει την ελευθερία της. Το Παλάτι αποφασίζει πώς θα κριθούν υποθέσεις. Οι δικαστές φοβούνται να κάνουν οτιδήποτε δεν θα αρέσει στον Ερντογάν, επειδή στο παρελθόν, όποτε το έκαναν αυτό, είτε απολύθηκαν, είτε εξορίστηκαν. Οι πολίτες δεν ξέρουν πια πότε και για τι θα κατηγορηθούν. Ας πούμε ότι κάνατε ένα tweet πριν από 7 χρόνια, το οποίο αναπαρήγαγε κάτι που λεγόταν στον Τύπο. Μπορεί να αποφασίσουν ότι αυτό προσβάλει τον Πρόεδρο ή απειλεί την εθνική ασφάλεια, δεν έχει σημασία. Εφευρίσκουν πράγματα και ποτέ κανείς δεν μπορεί να αποδείξει το αντίθετο.\nΕρ: Αυτό που περιγράφετε, παρ’ όλα αυτά, είναι μια πλήρης κατάρρευση της διαδικασίας ελέγχου και εξισορροπητικών διαδικασιών και η δικαιοσύνη λειτουργεί ως το μακρύ χέρι της κυβέρνησης.\nΜπάρκεϊ: Είναι αληθές και δυστυχώς δεν είναι μόνο η δικαστική εξουσία, αλλά και ο Τύπος. Δεν υπάρχει ελευθερία του Τύπου. Βεβαίως, υπάρχει αντίσταση. Είδαμε, τουλάχιστον, στην Κωνσταντινούπολη και στην Άγκυρα, στις δημοτικές εκλογές του 2019, ότι οι πολίτες καταψήφισαν την κυβέρνηση, παρά τον ασφυκτικό κυβερνητικό έλεγχο.\nΗ μπάλα παίζεται ακόμα. Το θέμα είναι ότι οι εκλογές θα γίνουν όποτε βολεύει τον Ερντογάν\nΕρ: Το ερώτημα είναι, αυτή η στρατηγική λειτουργεί; Τα ποσοστά του Ερντογάν στις δημοσκοπήσεις, μαζί με αυτά του Μπαχτσελί, δεν επαρκούν για μια προεδρική πλειοψηφία στις εκλογές, όποτε και αν λάβουν χώρα…\nΜπάρκεϊ: Όπως είπα, η μπάλα παίζεται ακόμα. Το θέμα είναι ότι οι εκλογές θα γίνουν όποτε βολεύει τον Ερντογάν και βλέπουμε ότι θα χρησιμοποιήσει κάθε μέσο στη διάθεσή του για να έχει το αποτέλεσμα που θέλει. Ο Ερντογάν δεν θα αποχωρήσει από την εξουσία επειδή έχασε τις εκλογές. Δεν θα χάσει τις εκλογές.\nΕρ: Άρα, πρακτικά θα το κάνει έτσι ώστε να μην χάσει τις εκλογές;\nΜπάρκεϊ: Απολύτως. Γιατί, αν ήταν να χάσει εκλογές, είναι και ολόκληρη η οικογένειά του, όλοι οι σύμμαχοί του, όλοι αυτοί οι άνθρωποι που έχουν συνδέσει τη ζωή τους μαζί του θα είναι σε κίνδυνο. Κάθε αντιπολίτευση που θα έρθει στην εξουσία θα αρχίσει να ελέγχει τα βιβλία, θα αρχίσει να δει τι έγινε όλα αυτά τα χρόνια. Είναι στην εξουσία επί 18 χρόνια. Συνεπώς δεν περιμένω ότι θα χάσει τις εκλογές. Βεβαίως, για πρώτη φορά η αντιπολίτευση έκανε κάτι έξυπνο. Αποφάσισε να κυνηγήσει την υπόθεση των 128 δισ. δολαρίων σε συνάλλαγμα της Κεντρικής Τράπεζας που χρησιμοποιήθηκαν από τον Ερντογάν για να στηρίξει την τουρκική λίρα. Βάζουν, λοιπόν, αφίσες σε όλη τη χώρα, οι οποίες γράφουν “Τι συνέβη με τα 128 δισ. δολάρια;”. Μόνο αυτό λέει. Και η αστυνομία πηγαίνει αμέσως και τις κατεβάζει, γιατί αποφάσισαν ότι είναι έγκλημα. Επίσης, λέγεται ότι ο κεντρικός τραπεζίτης που απολύθηκε μετά από τέσσερις μήνες, δεν έφυγε εξαιτίας της αύξησης των επιτοκίων, αλλά επειδή ξεκίνησε να κάνει ερωτήσεις για το τι συνέβη με τα 128 δισ…\nΠροηγούμενο άρθροΚραυγή αγωνίας των κατοίκων της Κυψέλης για τα κορωνοπάρτι – Η επιστολή τους\nΕπόμενο άρθροΣταϊκούρας: Μετά το Πάσχα οι φορολογικές δηλώσεις – Αύξηση έκπτωσης για εφάπαξ καταβολή φόρου\nΑστυνομία: Συλλήψεις 22 ατόμων και 1.071 παραβάσεις κατά τη διάρκεια ελέγχων...


Τα Σκόπια απομονώθηκαν κι όχι η Ελλάδα - Ζωηφόρος\nΚυριακή, 13 Ιανουαρίου 2013 22:15\nΤελικά, όπως φαίνεται και από την πρόσφατη ειδησεογραφία, το γειτονικό μας κράτος της ΦΥΡΟΜ είναι εκείνο που δέχεται ραπίσματα πανταχόθεν και εκείνο απομονώνεται. Δεν ισχυρίζομαι ότι τα πράγματα είναι ρόδινα για τα ελληνικά δίκαια, αλλά δεν είναι και τόσο άσχημα. Άλλωστε και εμείς ευθυνόμαστε διότι δεν κρατήσαμε από την αρχή μία ξεκάθαρη θέση, όπως αυτή διαμορφώθηκε από τα συλλαλητήρια των Πανελλήνων στην Ελλάδα, στην Κύπρο και στην Ομογένεια και από το Συμβούλιο των Πολιτικών αρχηγών τον Απρίλιο 1992. Η μία ιστορικώς, νομικώς, και διπλωματικώς τεκμηριωμένη θέση είναι ότι δεν παραχωρούμε το όνομα ούτε με σύνθετη ονομασία ούτε με παράγωγο κ.λπ. Οι καλόπιστες υποχωρήσεις μας απεδείχθη ότι δεν ωφέλησαν.\nΤέταρτη είδηση από την επικαιρότητα: Οι Αλβανοί που αποτελούν το 30% του πληθυσμού της ΦΥΡΟΜ απαιτούν μέσω των κοινοβουλευτικών τους κομμάτων να αναγνωρισθούν ως επίσημοι ήρωες του πολυεθνικού αυτού κράτους οι Αλβανοί ένοπλοι, οι οποίοι συγκρούσθηκαν το 2001 με τους Σλάβους αστυνομικούς και στρατιωτικούς. Τότε ζητούσαν την απόσχισή τους από το σκοπιανό μόρφωμα. Η κυβέρνηση των εθνικιστών του Γκρούεφσκι και του κόμματος ΒΜΡΟ πήρε το διπλό μήνυμα. Α) Οι Αλβανοί δεν αισθάνονται μειονότητα πλέον, αλλά συγκυβερνώσα εθνότητα, δηλαδή το κράτος δεν είναι των «Μακεδόνων» αλλά και των Αλβανών. Β) Όσο οι Αλβανοί περνούν τα αιτήματά τους με επιτυχία μέσα από τη σκοπιανή Βουλή θα παραμείνουν εντός ΦΥΡΟΜ. Όταν δουν ότι οι ψευδομακεδόνες τους εμποδίζουν τότε θα αποσχισθούν και θα ενωθούν με τα αδέλφιά τους στο Κόοσοβο. Γι’ αυτό και τιμούν τους αποσχιστικούς αγωνιστές του 2001.\nΠερισσότερα σε αυτή την κατηγορία: « Το κίβδηλο Ίλιντεν και η φωνή των αποδήμων Σκοπιανό: Ευπρόσδεκτη η «Δημοκρατία του Βαρδάρη» »


ΜΑΥΡΗ ΤΡΥΠΑ ΣΕ ΑΣΠΡΟ ΦΟΝΤΟ!: 1/12/2011 - 1/1/2012\n9,2% μεσοσταθμική αύξηση στο ρεύμα!\nΟι δοτοί έχουν χάσει πλέον την αίσθηση της πραγματικότητας!\nΕίναι καιρός να ξανανοίξει το Γουδί!\n"Διορία στο Γ. Παπανδρέου δίνουν τα στελέχη του ΠΑΣΟΚ."\nΑφού δεν έχουν τα κότσια να τον ξαποστείλουν, τι τις θέλουν τις δηλώσεις;\nΓΑΠ και ξερό ψωμί!:)))))))\nΑναρτήθηκε από Koupakia στις 12:16 μ.μ. 1 σχόλιο:\nΕίναι φανερό από τις αντιδράσεις πολιτικού αρχηγού, πρώην πρωθυπουργού, βουλευτών, υπουργών και λοιπών παραγόντων της κοινωνικής και πολιτικής ζωής της χώρας για την προφυλάκιση του Εφραίμ, δείχνει περίτρανα, ότι και σήμερα επηρεάζει κάποιους ή γνωρίζει πολλά για κάποιους άρα πολύ σωστά η ανακρίτρια θεωρεί πως είναι πιθανόν ο κατηγορούμενος, στον οποίο το κατηγορητήριο αποδίδει κεντρικό ρόλο στην υπόθεση των ανταλλαγών, να διαπράξει και νέα αδικήματα!\nΤο δε σκεπτικό της προφυλάκισης είναι καταπέλτης!!!\n«από την εκμετάλλευση της ιδιότητάς του ως καθηγούμενου αγιορείτικης Μονής παγκόσμιας ακτινοβολίας, που μπορούσε να επηρεάσει πολιτικά πρόσωπα και κρατικούς αξιωματούχους, από την επί μακρό χρόνο τέλεση των αξιοποίνων πράξεων, που δεν προσιδιάζουν στο μοναχικό του σχήμα και την πνευματική του αποστολή και από την προκλητικά μεγάλη ζημία σε βάρος του Δημοσίου».\nΤο Συμβούλιο Εφετών κάνει ακόμα λόγο για: "άτομο με ροπή στην εγκληματική δράση, ως στοιχείο της προσωπικότητας του, ενεργώντας επιτήδεια και μεθοδευμένα".\nΑναρτήθηκε από Koupakia στις 7:45 π.μ. 1 σχόλιο:\nΟ ΓΑΤΖΩΜΕΝΟΣ ΚΑΙ ΟΙ ΔΕΛΦΙΝΟΙ!\nΡε νούμερα επίδοξοι αρχηγοί του ΠΑΣΟΚ!\nΔεν νογάτε ντιπ κατά ντιπ;\nΚληρονομιά του είναι το κόμμα, σιγά μην το αφήσει σε σας!\nΑν είστε μάγκες, αφήστε τον με τον Γερουλάνο, τον Καστανίδη, τον Κασσάρα και τον Μαγκούφη και κάτι άλλους που δεν τους ξέρει ούτε η μάνα τους και φτιάξτε δικό σας κόμμα। Αν βεβαίως αισθάνεστε ικανοί και απογαλακτωμένοι!\nΚουπάκια εκ Λάκκας Σουλίου!\nΑναρτήθηκε από Koupakia στις 2:34 μ.μ. Δεν υπάρχουν σχόλια:\nΗ απατεωνιά του αιώνα δηλαδή η ανταλλαγή νερού με περιουσίες εκατοντάδων εκατομμυρίων, που έχει πληρώσει με το αίμα του ο Έλληνας φορολογούμενος βρίσκει άξιους συμπαραστάτες κάτι νεόκοπους πολιτικούς που θέλουν, τρομάρα τους και να μας σώσουν. Οι δε άλλοι από τον καραγκιόζη της Κρήτης μέχρι τον καρατζαφύρερ παλεύουν να αφήσουν ατιμώρητο τον κύριο υπεύθυνο της απατεωνιάς, γιατί, όπως δήλωσε και το άξιο τέκνο της Αχαΐας Νικολοτέτοιος, σέβεται το ράσο, λες και το ράσο αποτελεί κολυμβήθρα για να ξεπλένει τις κακουργηματικές πράξεις του παπαδαριού.\nΓια τους δοτούς υπουργούς του κόμματος του καρατζαφύρερ, δεν αξίζει κανείς να ασχολείται!\nΠάντως όλους αυτούς τους νέους και παλιούς εθνοσωτήρες, τους προκαλώ να περνούν και καμιά βόλτα από την Κύμης για να βλέπουν τις κτιριάρες που τις έφτιαξαν με τον ιδρώτα του ελληνικού λαού και τις ξεπούλησαν για το νερό της λίμνης.\nΥ.Γ. Αφού ο Δικηγορικός Σύλλογος της Αθήνας είναι τόσο ευαίσθητος, να το κάνει και για τους απλούς πολίτες που τους προφυλακίζουν για του ψύλλου πήδημα. Μα τι στο καλό. Όλους τους έχει στο χέρι ο παπάς;\nΑναρτήθηκε από Koupakia στις 9:15 π.μ. Δεν υπάρχουν σχόλια:\nΟ ΔΟΤΟΣ ΚΑΙ ΟΙ ΑΡΧΗΓΟΙ!\nΜετά το νέο αλαλούμ της δοτής κυβέρνησης για το επικουρικό, ο δοτός κάλεσε σε συνάντηση τους πολιτικούς αρχηγούς αλλά ο Αντωνάκης μέσω των λεγόμενων κύκλων απάντησε γιοκ !\nΒρε καημένε Παπαδήμο!\nΚοπάνατην όσο είναι νωρίς!\nΔιότι σε βλέπω να καταντήσεις χειρότερος από τον αείμνηστο Μαρκεζίνη!\nΑναρτήθηκε από Koupakia στις 4:26 μ.μ. 1 σχόλιο:\nΤο αλαλούμ της αόρατης κυβέρνησης συνεχίζεται. Αποκορύφωμα η τροπολογία του Βενιζέλου που μπήκε και βγήκε μετά από τις αντιδράσεις των συνεταίρων στη δοτή κυβέρνηση. "Δεν κάνω τους δημοσιογράφους δημόσιους υπαλλήλους αλλά τις αποδοχές ρυθμίζω με το νόμο των δημοσίων υπαλλήλων". Όχι Γιάννης Γιαννάκης.\nΤέλος πάντων αυτοί που κυβερνούσανε τόσα χρόνια με τις δημοσκοπήσεις, τώρα γιατί ποιούν την πάπια μετά και την τελευταία δημοσκόπηση - κατραπακιά;\nΕπιτέλους σταματήστε αυτήν τη φαρσοκωμωδία, οδηγείστε τη Χώρα στις εκλογές για να απαντήσει ο λαός τι ακριβώς θέλει! Δεν κατέχετε το αλάθητο του πάπα!\nΕίστε τελείως ανίκανοι και κάθε μέρα που περνά μας οδηγείτε στην πλήρη απαξίωση.\nΑναρτήθηκε από Koupakia στις 7:04 π.μ. Δεν υπάρχουν σχόλια:\nΗ ΑΟΡΑΤΗ ΚΥΒΕΡΝΗΣΗ!\nΤο ωραίο είναι για τη δοτή κυβέρνηση Παπαδήμου, ότι4 πασοκικά φυντανάκια ήτοι: Λ-Ρ-Δ-Μ, στηρίζουν εξάντληση της 4ετίας της αποτυχημένης και αόρατης ούτως ή άλλως κυβέρνησης, στην οποία τα 2 εκ των 4 φυντανιών συμμετέχουν.\nΔεν φτάνει που οι αποτυχημένοι πολιτικά εκκολαπτόμενοι διάδοχοι του κατάπτυστου πρώην πρωθυπουργού, τα έχουν κάνει μπάχαλο και οδήγησαν το Λαό στην εξαθλίωση και αντί να εξαφανιστούν από την πολιτική ζωή του τόπου, συνεχίζουν να το παίζουν σωτήρες!\nΑναρτήθηκε από Koupakia στις 7:43 π.μ. Δεν υπάρχουν σχόλια:\nΔήλωσε ο εις εκ των δελφίνων - μετανοούσων Μαγδαληνών για τη λαίλαπα ΠΑΣΟΚ, που οι ίδιοι λειτούργησαν και ακόμη λειτουργούν ως αρχιμάστορες της ισοπέδωσης της Ελληνικής Κοινωνίας:\n«Εγώ δεν φεύγω από το ΠΑΣΟΚ. Θα φύγω μόνο αν ο κόσμος το διαλύσει και δεν θα υπάρχει πια.»\nΚαλομελέτα κι έρχεται Λομβέρδε!\nΑναρτήθηκε από Koupakia στις 12:14 μ.μ. Δεν υπάρχουν σχόλια:\nΑφού αποτέλεσαν ηθικοί και φυσικοί αυτουργοί στην καταστροφή της Χώρας και της πλειοψηφίας του Λαού, ζητούν και τα ρέστα!\nΣύμφωνα με τις πληροφορίες, οι 52 πρώην και συνταξιούχοι βουλευτές του ΠΑΣΟΚ που κατέθεσαν αγωγές και διεκδικούν αναδρομικά διαφορές αποδοχών είναι: Αλ. Ακριβάκης, Ιωάν. Ανθόπουλος, Ελένη Ανουσάκη, Παν. Αντωνακόπουλος, Γεωργ. Ανωμερίτης, Μαρία Αρσένη, Ιωαν. Βαθειάς, Ιωάν. Βαίνας, Βασ. Βασιλακάκης, Ηλ. Βλαχόπουλος, Χρ. Βοσνάκης, Αλέξ. Βούλγαρης, Δημ. Γεωργακόπουλος, Ιωάν. Γιαννακόπουλος, Μόσχος Γικόνογλου, Γκαλήπ Γκαλήπ, Ζορμπά (ευρωβουλευτής), Χρήστος Θεοδώρου, Ιωαν. Θωμόπουλος, Λάμπρος Κανελλόπουλος, Θεόδ. Κατσανέβας, Ελεονώρα - Νόρα Κατσέλη - Καλογεροπούλου, Ιωάν. Καψής, Θεόδ. Κολιοπάνος, Ευτ. Κοντομάρης, Βασ. Κοντογιαννόπουλος (1974-1993 ΝΔ και 1996-2000 ΠΑΣΟΚ), Σωκρ. Κοσμίδης, Θεόδ. Κοτσώνης, Δημ. Κουλουριάνος (ευρωβουλευτής), Φλώρος Κωνσταντίνου, Εμμ. Λουκάκης, Αναστ. Μαντέλης, Αλεξ. Μπαλτάς, Αθαν. Μπάτσος, Φραγκ. Παπαδέλλης, Ελισάβετ Παπαζώη, Ηλ. Παπαηλίας, Βασ. Παπανικόλας, Χρ. Σμυρλής - Λιακατάς, Ιωάνν. Σουλαδάκης, Σωτ. Στολίδης, Λεων. Τζανής, Ιωάνν. Τσακλίδης, Παντ. Τσερτικίδης, Βασ. Τσιλίκας, Αποστ. Τσοχατζόπουλος, Παν. Φωτιάδης, Αλεξ. Χρυσανθακόπουλος και Αναστ. Χωρέμης.\nΕνώ από την πλευρά της ΝΔ οι 62 πρώην βουλευτές που κατέθεσαν αγωγές είναι: Νικ. Αγγελόπουλος, Παν. Αδρακτάς, Θεοδ. Αναγνωστόπουλος, Απ. Ανδρεουλάκος, Ιωαν. Βαληνάκης, Δημ. Γαλαμάτης, Σταυρ. Δαϊλάκης, Γεωργ. Δεικτάκης, Θεοφ. Δημοσχάκης, Πέτρ. Δούκας, Ελεύθ. Ζαγορίτης, Σοφία Καλαντζάκου, Ηλ. Καλλιώρας, Γεώργ. Καλός, Κρινιώ Κανελλοπούλου, Αναστ. Καραμάριος, Αντ. Καρπούζας, Θεόδ. Κασίμης, Νικ. Κατσαρός, Θεόδ. Κατσίκης, Σταυρ. Κελέτσης, Κεφαλογιάννης, Αθηνά Κόρκα - Κώνστα, Βασ. Κορκολόπουλος, Ιωάν. Κοσμίδης, (ευρωβουλευτής), Ανδρ. Κουτσούμπας, Γεώργ. Κωνσταντόπουλος, Θεόφ. Λεονταρίδης, Μιχ. Λιάπης, Αναστ. Λιάσκος, Λεων. Λυμπερακίδης, 'Αρια Μανούσου-Μπινοπούλου, Πέτρ. Μαντούβαλος, Παν. Μελάς, Αντων. Μπέζας, Μιχ. Μπεκίρης, Νικ. Νικολόπουλος, Γεώργ. Ορφανός, Βασ. Παππάς, Αριστ. Παυλίδης, Ιωάνν. Πλακιωτάκης, Αδάμ Ρεγκούζας, Γεώργ. Σαλαγκούδης, Δημ. Σαμπαζιώτης, Παν. Σκανδαλάκης, Θεοδ. Σολδάτος, Σπ. Σπηλιωτόπουλος, Αριστ. Σταθάκης, Νικ. Σταυρογιάννης, Αποστ. Σταύρου, Πέτρ. Τατούλης, Ιορδ. Τζαμτζής, Νικ. Τσιαρτσιώνης, Κων. Τσιπλάκης, Αριστ. Τσιπλάκος, Σάββας Τσιτουρίδης, Γεώργ. Τσούρνος, Παρθένα Φουντουκίδου - Θεοδωρίδου, Αντ. Φούσας, Χρ. Φώλιας, Ηλ. Φωτιάδης και Ευγέν. Χαϊτίδης.\nΑναρτήθηκε από Koupakia στις 9:57 π.μ. Δεν υπάρχουν σχόλια:\nΟΙ ΔΗΜΟΣΚΟΠΗΣΗ ΤΩΝ ΕΠΙΓΟΝΩΝ!\nΤΟ ΚΑΛΑΜΠΟΥΡΙ ΤΩΝ ΥΠΟΨΗΦΙΩΝ ΠΡΟΕΔΡΩΝ ΣΤΟ ΠΑΣΟΚ:\nΣύμφωνα με τη δημοσκόπηση της εφημερίδας “Ποντίκι” ο Ανδρέας Λοβέρδος συγκεντρώνει ποσοστό 20%, ο άρες μάρες Βαγγέλης Βενιζέλος 16%,ο Μιχάλης Χρυσοχοΐδης 7%, η Αννα που έφτιαξε την παιδεία 4%, ο Γιάννης ο Ραγκούσης ο ταριφαφοφάγος 3% και ο Χρηστάρας ο προεδρικός 1%. Η πλάκα είναι, ότι το 25% απαντά πως θα ήθελε κάποιον άλλο υποψήφιο (προφανώς τον Αβραάμ Πάπα) και η απροσδιόριστη ψήφος συνέρχεται στο 24% δηλαδή το 49% των εναπομεινάντων πασόκων είτε δε γουστάρει κανέναν από τους προαλειφόμενους επίγονους είτε βρίσκεται σε πλήρη σύγχυση ένα μέρος της "δημοκρατικής παράταξης".\nΑλλά το πιο ωραίο που πηγάζει από αυτήν τη δημοσκόπηση είναι ότι ΝουΔου, ΠΑΣΟΚ = 20%,13% δηλαδή έχουν λιγότερο ποσοστό από τους άνεργους που σύμφωνα με τα στοιχεία της ΓΣΕΕ προσεγγίζει το 26%.\nΆλλο ωραίο είναι ότι το κόμμα του Καρατζαφύρερ όσο περνάει ο καιρός κατεβαίνει προς τα κάτω.\nΤο ερώτημα πάντως παραμένει ακαίριο: "Ποιος θα μας σώσει από τους σωτήρες μας;"\nΑναρτήθηκε από Koupakia στις 7:35 π.μ. Δεν υπάρχουν σχόλια:\nΟ Ισοπεδωτής Β', (ο οποίος ξεπέρασε τον Ισοπεδωτή Α΄, γνωστό συμπαίκτη στο τένις Γ.Α.Π. και νυν υπουργό λέει περιβάλλοντος), και Επίγονος του θρόνου κάποιας μερίδας της πασοκικής πίτας, μας τόνισε διάφορα στην ομιλία του και κυρίως το πόσο αγωνίζεται αυτός ούτως ώστε οι τράπεζες να περιέλθουν στα χέρια του κράτους δηλαδή των ξένων αφού Έλληνες επενδυτές γιοκ και πως πόσο τον κοντράρουν οι διάφοροι τραπεζίτες, τον καημένο τον Επίγονο, να μην ανησυχεί, θα πάρει και αυτός ένα κομματάκι πασοκ.\nΚομματάκι ΠΑΣΟΚ θα πάρουν και οι άλλοι Επίγονοι, Χρυσοχοϊδης, Παπουτσής, Λομβέρδος και το υπόλοιπον συναπάντημα.\nΜα θα με ρωτήσετε!! Και ο Μεγααλέξανδρος ΓΑΠ τί θα πάρει; Θα σας απαντούσα αλλά είμαι ευγενικό άτομο και δε γράφω κακές λέξεις!\nΤελικά το ποσοστό του ΠΑΣΟΚ, όπως λέει και ο Χάρυ Κλυν, υπολείπεται του ποσοστού της ανεργίας. Είναι ένα κατόρθωμα ΓΑΠ, δε λέω.\nΥ.Γ. Άντε τελειώνετε για να πάρουν σειρά και στη ΝουΔου οι άλλοι Επίγονοι!\nΑναρτήθηκε από Koupakia στις 6:55 π.μ. Δεν υπάρχουν σχόλια:\nΗ δοτή κυβέρνηση βρίσκεται σε απόλυτη σύγχυση!\nΟ επίδοξος πρωθυπουργός βενιζέλος κατηγορεί τη ΝουΔου।\nΟ Σπυρίδων ο νέος υπουργοφύρερ και ο άλλος επίδοξος πρωθυπουργός Χρυσοχοϊδης τα ρίχνουν χοντρά στον Παπουτσή।\nΟι αντιπρόεδροι της ΝουΔου και υπουργοί εξωτερικών και Άμυνας Δήμας και ο κ. Τίποτας συμμετέχουν σε φόρα όπου παίρνονται αποφάσεις για σοβαρά ζητήματα που αφορούν τη Χώρα και ο δοτός Πρωθυπουργός αγνοεί που βρίσκονται οι υπουργοί του και απουσιάζουν από το υπουργικό συμβούλιο.\nΠάντως αυτό που κάνει καλά η δοτή κυβέρνηση είναι να φορομπήχνει.\nΑπορώ με τον εξοχώτατο Πρόεδρο της Ελληνικής Δημοκρατίας, πως αισθάνεται με όλα αυτά που συμβαίνουν επί των ημερών του και μετά απορεί γιατί το φωνάζουν "προδότη"!\nΑναρτήθηκε από Koupakia στις 7:42 π.μ. Δεν υπάρχουν σχόλια:


Θύμα φανατισμού δηλώνει ο Θ. Παπαχριστόπουλος - Karfitsa.gr\n26 Φεβρουαρίου 2021, 00:16\nΘύμα φανατισμού δηλώνει ο Θ. Παπαχριστόπουλος\n8 Φεβρουαρίου 2019, 21:30\n«Θύμα φανατισμού» σχετικά με τις επιθέσεις που δέχεται, δήλωσε ο βουλευτής των Ανεξαρτήτων Ελλήνων, Θανάσης Παπαχριστόπουλος, μιλώντας στην Ολομέλεια της Βουλής κατά τη συζήτηση για το «Πρωτόκολλο ένταξης της Βόρειας Μακεδονίας στο ΝΑΤΟ», υποστηρίζοντας ότι δεν υπάρχει τίποτα το μεμπτό στη δήλωση των “έξι” για σύμπλευση με την κυβερνητική πλειοψηφία.\n«Είμαι στο μάτι του κυκλώνα εδώ και καιρό. Έχω ακούσει τα χίλια μύρια. Χαρακτηρισμούς όπως «τυχοδιώκτης», «ανήθικος», «ενοκιαζόμενο», «μαριονέτα», «πρόθυμος», «πολιτικός γυρολόγος» και άλλα πολλά. Ποιο ήταν το έγκλημα το δικό μου και άλλων 5 συναδέλφων; Είπαμε «ναι» στην εμπιστοσύνη στην κυβέρνηση. Εγώ είπα ποτέ δεν θα συνεργήσω αυτή η κυβέρνηση να πέσει. Στείλαμε δήλωση μετά για τις ονομαστικές».\nΚαι συμπλήρωσε: “Ακούσαμε απίστευτες φραστικές βιαιότητες. Τι κάναμε; Θυμηθείτε τι έγινε στο νομοσχέδιο για το ΑΣΕΠ. Ευτελίστηκε η Βουλή, η Ολομέλειά της και το αποτέλεσμα ήταν να ψηφίσουν υπέρ 153 βουλευτές. Αυτό θα γίνεται κάθε φορά; Όχι. Είχαμε τη δυνατότητα να κάνουμε το εξής: Να στείλουμε επιστολή και να δηλώνουμε ότι θέλουμε η ψήφος μας να προσμετράται με τη συμπολίτευση. Ποιό ήταν το έγκλημα μας; Εγώ εδώ και 24 χρόνια έχω αρθρογραφήσει για τη σύνθετη ονομασία. Ποια είναι η εκτροπή;».\nΟ κ. Παπαχριστόπουλος δήλωσε «θύμα του φανατισμού» που καλλιεργείται, ενώ σημείωσε ότι είναι κρίμα που μόνο δύο-τρεις πολιτικοί, ο κ. Δένδιας, η κ. Μπακογιάννη και ο κ. Κακλαμάνης, πήραν αποστάσεις από αυτόν το φανατισμό.\n«Εγώ ανέβηκα στα κεραμίδια όταν χτύπησαν τον Κωστή Χατζηδάκη στο Σύνταγμα, ανέβηκα στα κεραμίδια όταν απειλήθηκε ο Νίκος Δένδιας στην αίθουσα, με φραστικό προπηλακισμό και φυσική βία. Πιστεύω σε αυτά πρέπει να ομονοούμε», σχολίασε.\nTagsανελ Βουλή Θανάσης Παπαχριστόπουλος\nΛάζ. Κυρίζογλου: Η Κ. Νοτοπούλου πατάει σε δύο βάρκες


Πόσα «τζιράρει» η Lidl στην Ελλάδα –Τα νέα σχέδια - Fpress.gr\nΠόσα «τζιράρει» η Lidl στην Ελλάδα –Τα νέα σχέδια\nΓια την Lidl Hellas ελάχιστα οικονομικά στοιχεία βλέπουν κάθε χρόνο το φως της δημοσιότητας. Το γεγονός ότι η εταιρεία έχει επιλέξει να μην λάβει τη μορφή ΑΕ ή ΕΠΕ, της εξασφαλίζει το δικαίωμα να μην δημοσιεύει ισολογισμό. Έτσι, οι πληροφορίες, φτάνουν πάντοτε με το… σταγονόμετρο.\nΟι δημοσιογραφικές πληροφορίες που δημοσιεύονται στην σημερινή έκδοση της «Ναυτεμπορικής» αναφέρουν ότι το 2014 ήταν μια καλή χρονιά για την γερμανικών συμφερόντων πολυεθνική καθώς ο τζίρος της έκλεισε με αύξηση της τάξεως του 2%. Τι σημαίνει αυτό; Ότι τα περίπου 221 σημεία πώλησης σε ολόκληρη τη χώρα απέδωσαν αθροιστικό τζίρο της τάξεως των 1,27 δισεκατομμυρίων ευρώ. Δηλαδή, μόνο η Lidlσυγκεντρώνει πλέον έσοδα που αντιστοιχούν περίπου στο 0,7% του ΑΕΠ.\nΗ αλυσίδα έχει ήδη έτοιμα τα επόμενα σχέδια η υλοποίηση των οποίων μπορεί να καθυστέρησε λόγω capitalcontrolsαλά από ότι φαίνεται θα γίνει. Μεταξύ των αλλαγών που θα διαπιστώσουν οι καταναλωτές θα είναι η δημιουργία «ζεστών γωνιών» σε όλα τα καταστήματα ανά την επικράτεια (σ.σ σήμερα «φούρνοι» λειτουργούν στο 75% των καταστημάτων) ενώ αλλαγές στην λειτουργικότητα και την αισθητική των καταστημάτων θα υπάρξουν σχεδόν σε όλα τα καταστήματα.


Αεροπορικός τουρισμός, υψηλού επιπέδου στην Καλαμάτα - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΑΕΡΟΠΟΡΙΚΑ > Αεροπορικός τουρισμός, υψηλού επιπέδου στην Καλαμάτα\nΑπό τις 26 έως τις 29 Μαΐου, στην Καλαμάτα, θα διεξαχθεί διεθνής αεροπορική συνάντηση πιλότων που διαθέτουν αεροσκάφη τύπου Cirrus.\nΣτην εκδήλωση θα φιλοξενηθούν δεκάδες πιλότοι με ιδιωτικά αεροπλάνα του τύπου αυτού, οι οποίοι θα έλθουν στην Ελλάδα για το σκοπό αυτό με δικά τους έξοδα από όλη την Ευρώπη.\nΉδη έχουν επιβεβαιώσει την έλευσή τους πιλότοι με πάνω από 40 αεροπλάνα.\nΕίναι η πρώτη φορά που διεξάγεται μία τέτοια διεθνής συνάντηση στη χώρα μας, γεγονός που την εισάγει στο διεθνή τουριστικό χάρτη. Οι επισκέπτες είναι υψηλού οικονομικού επιπέδου και έρχονται με τις οικογένειές τους για να γνωρίσουν τη χώρα μας και τη φιλοξενία της.\nΤο στρατιωτικό αεροδρόμιο της Καλαμάτας έχει ήδη διατεθεί για να φιλοξενήσει τα αεροσκάφη για τις ημέρες της συνάντησης. Παράλληλα, θα διεξαχθούν εκδηλώσεις υποδοχής και αναχώρησης στις εγκαταστάσεις του αεροδρομίου της Καλαμάτας, στην 120 ΠΕΑ, ειδικά εξαιτίας της συνάντησης και για την ανάπτυξη της γενικής αεροπορίας. Επίσης, θα πραγματοποιηθούν δωρεάν πτήσεις εθισμού με αεροπλάνα κατόπιν κλήρωσης.\nΕίναι μία ευκαιρία προβολής της όλης περιοχής της Μεσσηνίας, ως πόλου έλξης τουρισμού υψηλής ποιότητας και ως περιοχής με παραγωγή προϊόντων υψηλής διατροφικής αξίας.\nΟ Δήμος Καλαμάτας θα υποστηρίξει τη διενέργεια της συνάντησης αυτής.\nTagged Cirrus Αεροπορικός καλαμάτα συνάντηση Τουρισμός


Φονικό στα Γλυκά Νερά - Σοκάρει η ψυχιατρική έκθεση για τον Μπάμπη Αναγνωστόπουλο - nassosblog.gr\n16.4k Views by nassosblog 22 Μαΐου, 2022, 4:00 μμ inNews\nΦονικό στα Γλυκά Νερά – Σοκάρει η ψυχιατρική έκθεση για τον Μπάμπη Αναγνωστόπουλο\nΣε μια εκτενή ανάλυση δώδεκα σελίδων η ψυχίατρος Άλκηστις Ηγουμενάκη, βασιζόμενη σε συγκεκριμένες κινήσεις πριν και μετά τη δολοφονία της Καρολάιν Κράουτς, στα λεγόμενα του δολοφόνου της, Μπάμπη Αναγνωστόπουλου, αλλά και στα όσα αναφέρονται στη δικογραφία, κατέληξε ότι ο 33χρονος πιλότος εμφανίζει ναρκισσιστική και αντικοινωνική διαταραχή προσωπικότητας.\nΣτην έκθεσή της, οι εκτιμήσεις της οποίας χρησιμοποιήθηκαν από το δικαστήριο προκειμένου να εντοπιστεί το κίνητρό του, πέρα από τα συμπεράσματα για την υπόθεση, απευθύνει μια ισχυρή σύσταση που αφορά στους γονείς του 33χρονου πιλότου, ο οποίος καταδικάστηκε σε ισόβια και επιπλέον κάθειρξη έντεκα ετών και έξι μηνών.\nΗ έλλειψη ενσυναίσθησης είναι ένα βασικό χαρακτηριστικό που εντόπισε στον 33χρονο η ψυχίατρος Αλκηστις Ηγουμενάκη.\nΟι υπερβολικές κινήσεις του προς την Καρολάιν, όπως για παράδειγμα το να πετάξει με το ελικόπτερο πάνω από το σχολείο της, κατά την ψυχίατρο καταδεικνύουν την αναζήτηση θαυμασμού την οποία είχε ανάγκη. «Η Καρολάιν είναι ένα νεαρό κορίτσι και ξεκινάει σχέση με έναν άντρα πολύ μεγαλύτερο. Η σχέση τους είναι άνιση. Η διαφορά είναι μεγάλη και προβληματίζει το τι είδε εκείνος από ένα κορίτσι 15 ετών. Ενας άντρας σε αυτήν την ηλικία δύσκολα έλκεται από ένα κορίτσι της συγκεκριμένης ηλικίας, αλλά εύκολα μπορεί να βρει σε αυτό τον εκθειασμό που χρειάζεται για το “εγώ” του και την κάλυψη της ανάγκης του για έλεγχο», σημειώνει η κ. Ηγουμενάκη.\nΗ έλλειψη ενσυναίσθησης είναι ένα βασικό χαρακτηριστικό που εντόπισε στον 33χρονο η ψυχίατρος, το οποίο προδίδεται από πολλά στοιχεία του ιστορικού του. «Αρχικά δολοφονεί τη σύζυγό του και μητέρα του παιδιού του, αγνοώντας παντελώς την ανάγκη του παιδιού του να έχει τη μητέρα του πλάι του. Η έλλειψη ενσυναίσθησης προδίδεται και με το σκηνικό που δημιουργεί μετά τη δολοφονία τοποθετώντας το παιδί του δίπλα στη νεκρή μητέρα του, το ίδιο συμβαίνει όταν σκοτώνει το σκυλάκι, το οποίο είχε διαλέξει η Καρολάιν, σαν να θέλει να αφαιρέσει καθετί δικό της», αναφέρεται χαρακτηριστικά στο πόρισμα της ψυχιάτρου.\nΩστόσο, τη μεγαλύτερη έλλειψη ενσυναίσθησης επέδειξε στο τέλος της ιστορίας αυτής. «Ενώ η μητέρα της Καρολάιν θρηνεί τον χαμό του παιδιού της, τη βάζει να διαλέξει το φέρετρο και της ζητάει τα χρήματα για την κηδεία. Αν διαισθανόταν πώς θα ένιωθε αν του σκότωναν την κόρη του, ίσως να συναισθανόταν τη μητέρα της Καρολάιν».\nΓλυκά Νερά: «Κακοποιητικός προς το παιδί του»\nΚατά την ψυχίατρο, ο Μπάμπης Αναγνωστόπουλος προέβαλε χειριστική και κακοποιητική συμπεριφορά προς το παιδί του. «Τοποθετεί το παιδί δίπλα στη νεκρή μητέρα, θα μπορούσαμε κάλλιστα να μιλήσουμε για ψυχολογικά κακοποιητική συμπεριφορά απέναντι σε ένα παιδί να το τοποθετείς το σκηνικό μιας δολοφονίας. Σκοτώνει το σκυλάκι, που το παιδί έχει σίγουρα αρχίσει να εκλαμβάνει σαν κάτι δικό του και που είχαν πάρει με την Καρολάιν για να μεγαλώσει μαζί του. Τέλος, είδαμε τον δράστη να καταφθάνει στην κηδεία της Καρολάιν κρατώντας το παιδί σχεδόν σαν… αλεξίσφαιρο. Κρατάει τη μικρή Λυδία όλη την ώρα στην κηδεία και κάτω από τον ήλιο. Ο γονέας δεν έπρεπε να το φορτίσει με όλο αυτό το συναισθηματικό βάρος και χωρίς το παιδί έχει αναπτύξει μηχανισμούς επεξεργασίας συναισθημάτων που με βεβαιότητα εκλάμβανε».\nΗ πρώτη από τις 12 σελίδες της έκθεσης που συνέταξε η ψυχίατρος για τον Μπάμπη Αναγνωστόπουλο.\nΓια την κίνησή του να τοποθετήσει το παιδί δίπλα στο σώμα της νεκρής Καρολάιν, η ψυχίατρος εκτιμά πως «το παιδί θα κουβαλάει μέσα του το τραύμα αυτό και απευχόμαστε τη δημιουργία αγχωτικής διαταραχής στο μέλλον». Η ίδια επισημαίνει πως η κακοποίηση ζώων συνδέεται άμεσα με την κακοποιητική συμπεριφορά σε ανθρώπους και καταλήγει: «Ο δράστης θα γίνεται και μελλοντικά με ευκολία κακοποιητικός με διάφορους τρόπους. Ατομα σαν αυτόν οργανώνουν ακόμα και μέσα στη φυλακή τα επόμενα βήματά τους, ώστε να φτάσουν στον σκοπό τους, ο οποίος στην περίπτωση του κατηγορουμένου θα είναι να ελευθερωθεί σύντομα και να πάρει την κόρη του, όπως ήθελε να γίνει με τη διάπραξη του εγκλήματος. Θα δείξει καλή συμπεριφορά στη φυλακή και πάντα θα δικαιολογεί την πράξη του ενοχοποιώντας το θύμα».\n«Εχει διαπράξει ήδη έναν φόνο και διαπράττει τον δεύτερο»\nΗ πραγματογνώμονας ξεκαθαρίζει πως από την περιγραφή των περιστατικών και τη δικογραφία δεν προέκυψε κάτι σημαντικό αιφνιδίως, ώστε να δικαιολογείται η άμεση υπερδιέγερση συναισθήματος, αφού το θύμα κοιμόταν από τη 01.30 το βράδυ έως τις 04.00 που δολοφονήθηκε.\n«Στην ιατροδικαστική εξέταση φαίνεται πως περνάει αρκετός χρόνος έως τη θανάτωση του θύματος. Βλέπουμε πως η δολοφονική πράξη δεν γίνεται από απόσταση, αλλά με άμεση σωματική επαφή με το κοιμώμενο θύμα, και άμεσα μετά την πράξη οργανώνεται το σκηνικό κάλυψης. Αν το έγκλημα είχε πραγματοποιηθεί εν βρασμώ, ο δράστης αμέσως θα μετανοούσε, θα ούρλιαζε, θα έκλαιγε, θα θρηνούσε, θα ζητούσε βοήθεια, θα καλούσε την Αστυνομία και όλα αυτά ακόμη κι αν δεν παραδεχόταν την πράξη. Δεν θα χρειαζόταν να τοποθετήσει ένα αθώο παιδί δίπλα στη νεκρή μητέρα του ούτε να σκοτώσει ένα αθώο ζώο για να αποκτήσει άλλοθι. Εχει διαπράξει ήδη έναν φόνο και διαπράττει τον δεύτερο. Εδώ έχουμε έναν δράστη ο οποίος σχεδιάζει το κάθε του βήμα με πλήρη συνείδηση, χωρίς συναισθηματισμούς και διεκπεραιώνει».\nΦονικό στα Γλυκά Νερά – Πρώτο επισκεπτήριο των γονιών του Μπάμπη στη φυλακή. Τι ζήτησε ο δολοφόνος\n“Ο Μπάμπης πρέπει να υποφέρει μέσα στις φυλακές. Και όταν χτυπηθεί να είναι… αργά”\nΦονικό στα Γλυκά Νερά – Νέα απάντηση του Μπάμπη στον πατέρα της Καρολάιν για τη Λυδία\nΥποκρισία – Η γυναίκα που εκφώνησε τον επικήδειο της Καρολάιν υπερασπίστηκε τον πιλότο στη δίκη\nΦονικό στα Γλυκά Νερά – Νέες δηλώσεις Μπάμπη Αναγνωστόπουλου. «Καταστράφηκαν τα πάντα»\nΣοκάρει η Μελίνα Κανά – «Έκανα εγχείρηση καρδιάς, πέρασα καρκίνο αλλά δεν μου επέτρεψα να πεθάνω»


Η νέα πόλη των Κινγκς - Onsports.gr\nΓιάννης Ασκούνης\t02 Μαρτίου 2011, 04:24\nΗ νέα πόλη των Κινγκς\nΤο ΝΒΑ έδωσε χρονική παράταση στους Σακραμέντο Κινγκς, ώστε να αποφασίσουν για την νέα τους έδρα.\nΈχει ήδη γίνει γνωστό πως οι Κινγκς θέλουν να φύγουν από το Σακραμέντο την επόμενη σεζόν (2011-12), αλλά η διοίκηση δεν έχει αποφασίσει ακόμα για την νέα της έδρα. Το ΝΒΑ δέχτηκε το αίτημα της συγκεκριμένης ομάδας και έδωσε νέο χρονικό περιθώριο μέχρι τις 15 Απριλίου, όταν θα πρέπει να δηλώσουν την νέα πόλη, η οποία θα τους φιλοξενήσει. Το προηγούμενο χρονοδιάγραμμα έληξε σήμερα (01/03).\nΠάντως, το πιο πιθανό είναι να μετακομίσουν στο Άναχαϊμ της California, όπου θα μοιραστούν το Honda Center με τους Anaheim Ducks του NHL. H συγκεκριμένη πόλη ζητά για αρκετό καιρό ομάδα ΝΒΑ, καθώς ο τοπικός δήμος είχε πολιορκήσει τους Κλίπερς το 1999. Τότε, η διοίκηση των Κλίπερς είχε προτιμήσει το Staples Center, όπου παραμένουν μέχρι σήμερα.\nΑπό την μεριά τους, οι πολίτες του Σακραμέντο προσπαθούν να πείσουν την ομάδα να παραμείνει στην πόλη τους. Η συγκεκριμένη περίπτωση συγκεντρώνει ελάχιστες πιθανότητες, αφού η προσέλευση θεατών δεν προβληματίζει την διοίκηση της ομάδας. Οι ιδιοκτήτες επιθυμούν να μεταφερθεί ο σύλλογος τους σε ανώτερες εγκαταστάσεις, κάτι που δεν μπορεί να γίνει στο Σακραμέντο.


SZ: «Ο Αλέξης Τσίπρας στα χνάρια του Οδυσσέα» ~ Αnalysts for Change\n© picture-alliance/dpa/Bildfunk/AP/R. Giannakouris «Ο πρωθυπουργός ένας εξαντλημένος ήρωας; Ο άνθρωπος που προτάθηκε για το Νομπέλ Ειρήνης;» διερωτάται η σχολιαγράφος της SZ Στη συνέχεια η εφημερίδα επικαλείται δήλωση σε ελληνικά ΜΜΕ της συζύγου του εφοπλιστή ότι ο Αλέξης Τσίπρας «ήταν κουρασμένος» και σχολιάζει: «Ο Τσίπρας κουρασμένος; Ο πρωθυπουργός ένας εξαντλημένος ήρωας; Ο άνθρωπος που προτάθηκε για το Νομπέλ Ειρήνης;».\nΌπως παρατηρεί η εφημερίδα οι αποκαλύψεις κάνουν τη συντηρητική Νέα Δημοκρατία να χαίρεται διότι «η ίδια ήταν που ταυτιζόταν αποκλειστικά με τους πλουσίους. Η Νέα Δημοκρατία σε όλες τις δημοσκοπήσεις για τις ευρωεκλογές προηγείται ξεκάθαρα από τον ΣΥΡΙΖΑ. Όμως έχει μειωθεί η διαφορά κι έτσι ο Τσίπρας υποσχέθηκε ξανά στους Έλληνες χαμηλότερους φόρους και υψηλότερες συντάξεις. Αυτό δεν αρέσει καθόλου στους δανειστές, αλλά η κυβέρνηση προσπαθεί με αυτόν τον τρόπο να φέρει τώρα σε δύσκολη θέση την αντιπολίτευση, η οποία την επόμενη εβδομάδα θα κληθεί να αποφασίσει αν θα καταψηφίσει τα προεκλογικά δώρα. Για τον λόγο αυτό οι πολυτελείς διακοπές με επιχειρηματικά έξοδα αποδείχθηκαν για τον Τσίπρα δώρο εξ ουρανού». Η εφημερίδα έπειτα στα τραγικά γεγονότα του στην πυρκαγιά στο Μάτι, από την οποία η χώρα δεν είχε συνέλθει ακόμη τον Αύγουστο του 2018 και η οποία κατέδειξε τις αδυναμίες των κρατικών αρχών.\nΚάνοντας τέλος αναδρομή στην πολιτική πορεία του Αλέξη Τσίπρα από τότε που ανέλαβε την πρωθυπουργία το 2015, η SZ τον χαρακτηρίζει ως έναν «εκπληκτικά ανθεκτικό πρωθυπουργό που παρέμενε πάντα όρθιος». Kι αυτό παρά τις πολλές πολιτικές «κωλοτούμπες» -όπως γράφει η γερμανική εφημερίδα χρησιμοποιώντας την λέξη στα ελληνικά-, οι οποίες του κόστισαν πολιτικούς συντρόφους, αφήνοντάς τον «με λίγους πιστούς φίλους»\n© Reuters/C. Baltas Aπό τη χθεσινή ψηφοφορία στην ελληνική βουλή Στην ψήφο εμπιστοσύνης προς την κυβέρνηση Τσίπρα αναφέρεται και το Spiegel Online σημειώνοντας: «Το ελληνικό κοινοβούλιο έδωσε ψήφο εμπιστοσύνης στον πρωθυπουργό Αλέξη Τσίπρα και την κυβέρνησή του. 153 βουλευτές στους 300 ψήφισαν υπέρ και 136 κατά. (…) H συζήτηση διεξήχθη λίγο πριν από τις ευρωεκλογές της 26ης Ιουνίου αλλά έχοντας ως φόντο και τις εθνικές εκλογές, που αναμένονται το αργότερο μέχρι μέσα Οκτωβρίου.Πριν από τη ψηφοφορία προηγήθηκε τριήμερη, εξαιρετικά φορτισμένη συζήτηση, όπου συζητήθηκαν άβολα θέματα και δεν απετράπησαν οι προσωπικές προσβολές».